CAJA LABORAL POPULAR COOP. DE CRÉDITOREN BEZEROEN DATU PERTSONALAK BABESTEKO POLITIKA\nKonpromisoa hartzen dugu gure bezeroen datu pertsonalak modu gardenean eta seguruan erabiliko direla bermatzeko. Hortaz, honako hau jakin dezazula nahi dugu: indarrean dagoen araudiak aukera ematen badu, zure datu pertsonalak nola eta zertarako erabiltzen diren erabaki ahal izango duzu.\nDatuak Babesteko Politika honekin batera, I. Eranskina doakizu. Bertan, hainbat definizio jasotzen dira, eta horiek aldez aurretik irakurtzea gomendatzen dizugu.\nNork erabiliko ditu zure datu pertsonalak?\nLABORAL Kutxak —IFZ: F-75076935, eta helbidea: Jose Maria Arizmendiarrieta pasealekua zk.g, 20500 Arrasate, Gipuzkoa— erabiliko ditu zure datu pertsonalak, tratamenduaren arduradun gisa. Gurekin harremanetan jarri nahi baduzu, mezu elektroniko bat bidal diezagukezu bezeroarentzako arreta-zerbitzuaren helbidera: Servicio.de.Atencion.al.Cliente@laboralkutxa.com, edo gure bulegoetara joan zaitezke.\nTratamenduaren arduradun gisa zure datuak erabiltzeak zer esan nahi duen uler dezazun, Datuak Babesteko Politika hau arretaz irakurtzea gomendatzen dizugu. Datuak babesteko ordezkari bat izendatu dugu. Datuak babesteko ordezkaria datuak babesteko araudia betetzen dela gainbegiratzeaz arduratuko da besteak beste, eta, zalantzaren bat baduzu, harengana jo ahal izango duzu, goian adierazitako helbidera gutun bat bidalita (hartzailea datuak babesteko ordezkaria dela adierazita) edo protecciondatos@laboralkutxa.com helbidera mezu elektroniko bat bidalita.\nZer datu pertsonal erabil ditzakegu?\nLehenik eta behin, datu pertsonalak zer diren jakin behar duzu: zuzenean identifikatzen zaituen edo zu identifikatzeko aukera ematen digun informazio guztia. Datu horietako batzuk zuk zuzenean emandako datuak izango dira (gurekin kontratu bat egitean), eta beste batzuk, berriz, zurekin dugun harreman horretatik eratorritakoak.\nBeraz, erabiltzen ditugun zure datu pertsonalak ezagutu ditzazun, datuen hainbat kategoria zerrendatu ditugu jarraian:\nBezero gisa alta ematean edo gurekin harremanetan zauden bitartean eman dizkiguzun datuak:\n- Datu orokorrak: bizilekua, nazionalitatea, legezko gaitasuna, izen-abizenak eta helbide fiskala (herrialdea, probintzia, udalerria, kalea, zenbakia eta solairua), argazkia, NAN/Pasaportea/AIZ, erantzukizun publikoa duen pertsona izatea edo erantzukizun publikoa duen pertsona batekin harremana izatea, eta benetako titularra izatea.\n- Harremanetarako datuak: hizkuntza, posta-helbidea, telefono mugikorraren zenbakia, telefono finkoaren zenbakia eta helbide elektronikoa.\n- Sinadura-datuak: eskuz idatzia, digitalizatua, elektronikoa eta online bankan sinatzeko gakoa.\n- Datu soziodemografikoak: jaiotze-herrialdea, jaiotze-probintzia, jaioteguna, ezkontzaren data eta ondasun-eraentza, sexua, ikasketa-maila, egoera zibila eta seme-alaben kopurua.\n- Laneko datuak:\no Besteren konturako langilea bazara: izena, helbidea, telefono-zenbakia, Lanbideen Estatuko Sailkapena (LES), laneratze-data eta lanbide-kategoria.\no Norberaren konturako langilea zaren.\no Kooperatiba bateko bazkide bazara: kooperatibaren identifikazioa eta bazkide-zenbakia.\no Berezko bezeroa zaren edo ez: pertsonaren batek gure erakundean kontu bat ireki dezazula iradoki edo gomendatu dizun identifikatuko dugu.\nGainera, diru-sarreren maila ezagutuko dugu galdera batzuk abiapuntutzat hartuta. Galdera horiek erantzun parametrizatuak izango dituzte, zure unean uneko lan-egoeraren arabera, eta horiei BAI edo EZ erantzun beharko diezu.\nEra berean, negozio-harremanaren etengabeko jarraipena egin eta negozio-harremanaren xedea eta izaera egiaztatu ahal izateko (betiere legezko betebeharrak beteta), hainbat agiri eskatuko zaizkizu, jarduera jakin bat benetan egiten dituzula egiaztatzeko. Horretarako, honako bereizpen hau egingo da:\no Norberaren konturako langileen kasuan: PFEZaren aitorpena, zehazki egoera hori beteta dagoela jasotzen duen aitorpen-orria; ordainketa zatikatua; BEZaren aitorpena/likidazioa; laneko atxikipenen diru-sarrerak (110 edo 190 ereduak), edo Gizarte Segurantzari egindako ordainketen frogagiriak.\no Inoren konturako langileen kasuan (pentsiodunak barne): PFEZaren aitorpena, zehazki lan-etekinei dagokien orria, eta enplegatzaileak, Gizarte Segurantzak Pentsio Funtsen Kudeatzaileak edo Borondatezko Gizarte Aurreikuspeneko Erakundeek emandako ziurtagiria, dagokion moduan.\no Gainerako pertsona fisikoen kasuan: PFEZaren aitorpena, zehazki lan-etekinei dagokien orria.\n- Hirugarrenen datuak: beste pertsona batzuen datu pertsonalak ematen dituzunean horien gaineko guraso-ahala edo tutoretza duzulako, ezgaitasunen kasuetan legezko ordezkaria edo ahalordeduna zarelako, zuk emango duzu baimena LABORAL Kutxak datu horiek erabili eta tratatu ahal izateko, Datuak Babesteko Politika honetan deskribatutako helburuekin.\n- Ordezkariei, baimenduei edo onuradunei dagokienez: identifikatzeko eta harremanetarako datuak (posta-helbidea eta/edo helbide elektronikoa barne), sinadura-datuak (sinadura digitalizatua eta elektronikoa barne), eta erabiltzen dituzun urruneko kanaletara sartzeko eta horietan jarduteko identifikazio-kodeak eta -gakoak.\n- Abal-emaileei edo bermatzaileei dagokienez: identifikatzeko eta harremanetarako datuak (posta-helbidea eta/edo helbide elektronikoa barne), sinadura-datuak (sinadura digitalizatua eta elektronikoa barne), datu ekonomikoak eta ondare-kaudimenari buruzkoak, datu soziodemografikoak eta bermatzaile gisa parte hartzen duzun beste produktu batzuen datuak\nDatu pertsonal horiek erabiliko dira gurekin kontratatuta dituzun zerbitzuak behar bezala eman ahal izateko. Beraz, eta aurrerago azalduko dizugun moduan, datuak nahitaez erabili beharko ditugu zurekin lotzen gaituen kontratua gauzatu ahal izateko.\n- Komunikazioetako datuak: gure kanalen bidez (aurrez aurre, idatziz, online edo telefonoz) zurekin ditugun ondorengo komunikazioetan ematen dizkiguzun beste datu batzuk, bereziki honako hauek: posta elektronikoz, berehalako mezularitza-zerbitzuen bidez, txat, SMS, horma, sare sozial edo zure eskura jarritako elkarrizketa-interfazeen bidez ematen dizkiguzun datuak, baita inkesten bidez ematen dizkiguzunak ere.\n- Zure irudia , bideoz zaindutako gure bulego batera joaten bazara.\n- Zure ahotsa, kontratua telefonoz egiten denean edo gurekin telefonoz harremanetan jartzen zarenean.\nKontratatu dituzun produktuen eta zerbitzuen kudeaketatik lortutako datuak:\n- Transakzio-datuak: gurekin irekita dituzuen banku-kontuetan egindako transakzio eta mugimenduetatik lortutako datuak dira, baita txarteletako eragiketen laburpenaren bidez banku-kontu horiekin lotutako kontsumotik lortutako datuak ere. Horrenbestez, zure kontuko eta zure txarteleko mugimenduak gordeko ditugu (saldoak, diru-sarrerak, ordainketak, transferentziak, zordunketak, ordainagiriak eta helbideratzeak barne), kontu indibiduala izan nahiz beste titular batekin partekatutako kontua izan. Horrenbestez, egindako transakzioen jatorria, helmuga, kontzeptua eta lotutako hirugarrena ezagutuko ditugu, baita transakzioak nondik eta noiz (data eta ordua) egin diren ere, eta datu horiek erabili ahal izango ditugu.\n- Egokitasun-testa eta komenentzia-testa egin ondoren lortutako datuak, MIFID (finantza-tresnen merkatuen zuzentaraua) araudiari jarraikiz, eta bezero gisa duzun kategoria, araudi horren arabera.\nZehazki, inbertsio-produktu jakin batzuk kontratatzearen komenentzia eta/edo egokitasuna baloratzeko, honako informazio hau lortuko dugu: zure ikasketak eta lanbide-jarduera, finantza-produktuei buruz dituzun ezagutzak eta esperientzia, zure diru-sarrerak eta ondarea, eta egin nahi dituzun inbertsioen helburua.\n- Cookieak edo antzeko teknologiak erabiliz jasotako datu pertsonalak, gure webguneetan edo aplikazio mugikorretan nabigatzen duzunean. Tratamendu horien xehetasunak ezagutu nahi badituzu, Cookieen Politika arretaz irakurtzea gomendatzen dizugu.\n- LABORAL Kutxarekin kontratatutako produktuei eta zerbitzuei buruzko datuak; hau da, esku-hartzaileei, saldoei, mugimenduei eta horiekin lotutako datei buruzko informazioa. Gogorarazten dizugu LABORAL Kutxak mota honetako produktuak eta zerbitzuak merkaturatzen dituela:\no Aurrezkia eta inbertsioa: kontu korronteak eta aurrezki-kontuak, pentsio-funtsak eta pentsio-planak, inbertsio-funtsak, eta mota guztietako inbertsio-produktuak eta -zerbitzuak.\no Finantzaketa: maileguak, kredituak, finantzatutako ordainketak, kreditu-txartelak, eta antzeko produktu eta zerbitzu guztiak.\no Zerbitzu osagarriak: ordainketa-zerbitzuak, urruneko banka eta horien antzeko zerbitzuak.\nGehitze-zerbitzua eta ordainketak hasteko zerbitzua kontratatuz gero, LABORAL Kutxarekin kontratatutako produktuez eta zerbitzuez gain, zure gehitzailean jasotako beste erakunde batzuekin kontratatuta dituzun produktuak eta zerbitzuak ere erabiliko ditugu, honako hauek barne: sinadura-datuak, transakzio-datuak, eta, hala badagokio, transakzioen jatorria, helmuga, kontzeptua, kokapena, data eta ordua.\n- LK-k zure produktuak eta zerbitzuak kudeatzeko zure esku jartzen dituen kanalak erabiltzeko beharrezkoak diren datuak, honako hauek, adibidez: online bankako zerbitzuetara sartzeko zure erabiltzailea eta pasahitza, IP helbidea, eta kanal horietan jardun eta horietan nabigatzeko identifikazio-kodeak eta -gakoak.\nKanpoko iturrien datuak: kasu jakin batzuetan, aurrerago azalduko dugun moduan, kanpoko iturrietatik lortu ahal izango ditugu zure datuak, honako hauek, hain zuzen ere\n- Kreditu-informazioko sistemetatik —ASNEF eta BADEXCUG fitxategiak— jasotako datuak; izan ere, zure kaudimena ebaluatzeko eskuratu ahal izango ditugu.\n- Espainiako Bankuaren Arriskuen Informazio Zentraletik (CIRBEtik) jasotako datuak.\n- Iruzurra prebenitzeko informazio-sistemetatik jasotako informazioa. Adibidez, Ordainketa Sistemen Espainiako Sozietatea (Iberpay) horietako bat da.\n- Datuak lagatzeko baimena eman diezun erakundeen aldetik jasotako datuak. Baimena baliogabetzen duzun arte erabiliko ditugu datu horiek.\n- Erantzukizun publikoak dituzten, nazioko eta nazioarteko gobernu-zehapenak dituzten eta delitu larriengatik edo horiekin ofizialki lotutako delituengatik kondenatutako pertsonen zerrendak. Izan ere, zerrenda horietara jo dezakegu kapitalen zuriketa eta terrorismoaren finantzaketa prebenitzeko.\n- Kanpoko iturri hauetatik jasotako datuak: egunkari eta aldizkari ofizialak, Internet, erregistro publikoak, administrazio publikoen ebazpenak, katastroa, telefono-gidak, elkargo profesionaletako pertsonen zerrendak eta zerrenda ofizialak.\nLABORAL Kutxan Datuak Babesteko Politika honetan jasotako helburu zehatzetarako behar-beharrezkoak diren datuak bakarrik erabiltzen ditugu, eta horretarako beharrezkoa den bitartean soilik, betiere Datuen Babeserako Erregelamendu Orokorrean (DBEOan) eta Datu Pertsonalak Babesteko eta Eskubide Digitalak Bermatzeko Lege Organikoan (DPBEDBLOan) jasotako printzipio eta betebehar guztiei jarraikiz. Jarraian jaso ditugun galderetan zehatz-mehatz azalduko dizugu nola erabiltzen diren datuak.\nGogorarazten dizugu zure erantzukizuna izango dela benetako datuak eta datu zehatzak ematea, eta horiek zure gaur egungo egoerarekin bat etortzea. Horietan aldaketaren bat gertatuz gero, ez kezkatu. Nola erabil ditzaket nire eskubideak? atalean prozedura xehatu bat duzu eskura, edozein unetan horren berri eman ahal izateko.\nZertarako erabiltzen ditugu zure datu pertsonalak? Zergatik gaude horretarako legitimatuta?\nLehenik eta behin, jakin behar duzu datu pertsonalak erabiltzeak zure datu pertsonalen gainean egiten den eragiketa edo eragiketa-multzo oro barne hartzen duela, prozedura automatizatuak erabilita edo erabili gabe. Hona hemen eragiketako horien zenbait adibide: datuak biltzea, erregistratzea, antolatzea, egituratzea, kontserbatzea, egokitzea edo aldatzea, ateratzea, kontsultatzea, erabiltzea, transmisioz lagatzea, hedatzea edo irispidean jartzeko beste edozein forma, datuak alderatzea edo interkonektatzea, mugatzea, ezabatzea edo suntsitzea.\nLABORAL Kutxan, aipatutako tratamendu horietako batzuk egingo ditugu, jarraian zehaztuko ditugun helburuak betetzeko. Jakinarazten dizugu tratamendu horietako edozein egin ahal izateko horretarako oinarri legitimatzailea izan behar dugula, DBEOan eta DPBEDBLOan ezarritakoari jarraikiz. Horrenbestez, honako baldintza hauetakoren bat bete behar dugu:\n• Egiten dugun datuen tratamenduak nahitaezkoa izan behar du zurekin lotzen gaituen kontratua gauzatzeko edo, hala eskatuz gero, kontratu aurreko neurriak aplikatzeko.\n• Tratamenduak nahitaezkoa izan behar du aplikagarria zaigun legezko betebehar bat betetzeko.\n• Tratamenduak beharrezkoa izan behar du LABORAL Kutxak edo hirugarren batek bilatzen dituen interes legitimoei erantzuteko, betiere zure interesak edo oinarrizko eskubide eta askatasunak interes horien gainetik ez badaude; izan ere, zure datu pertsonalak babestu egin behar dira kasu horretan.\nInteres legitimoa legitimazio-oinarri gisa erabiltzeko, legitimazio-oinarri horren pean edozein tratamendu egin aurretik, horrek gure bezeroen pribatutasunean izan dezakeen eragina ebaluatu behar da. Ildo horretan, jakinarazten dizugu LABORAL Kutxak sakon aztertu dituela legitimazio-oinarri horren pean egiten dituen tratamendu guztiak, gure interesak gailentzen diren kasuetan soilik erabiltze aldera. Beherago, tratamendu horien xehetasunak aurkituko dituzu.\n• Zure baimena lortu behar dugu, zure datu pertsonalak helburu jakin baterako edo batzuetarako erabiltzeko.\nJakin behar duzu datuak nahitaez erabili beharko ditugula kontratua gauzatzeko edo dagozkion betebeharrak betetzeko, hartara zuk kontratatu edo eskatu duzun zerbitzua emateko. Bestalde, eman diguzun baimenean edo interes legitimoan oinarrituta egindako tratamenduak borondatezkoak dira; horrenbestez, horretarako baimena ematen badiguzu edo tratamenduari uko egiten ez badiozu bakarrik erabiliko ditugu zure datuak, aurrerago azalduko dugun moduan.\na) Zurekin lotzen gaituen kontratua gauzatzeko edo, hala eskatuz gero, kontratu aurreko neurriak aplikatzeko egindako tratamenduak\nHonako helburu hauetarako erabiliko ditugu zure datu pertsonalak:\n- LABORAL Kutxako bezero gisa alta emateko zure eskaera ebaluatzeko, edo kontratu aurreko fasean produktu edo zerbitzu bat kontratatzeko, eta, hala badagokio, kontratua egiteko.\n- LABORAL Kutxaren produktu edo zerbitzu bat kontratatu ondoren, zurekin lotzen gaituen kontratu-harremana modu eraginkorrean kudeatzeko, mantentzeko eta kontrolatzeko.\nHori dela eta, zure datu pertsonalak honetarako erabiliko ditugu: zure kontsultei eta eskaerei erantzuteko, edozein dela erabilitako arretarako kanala (bulegoetan, telefonoz edo webgunearen bidez); gurekin kontratatuta dituzun produktuei eta zerbitzuei buruzko informazio-komunikazioak egiteko; hala badagokio, komisioak, interesak eta ordainketak aplikatzeko, gurekin kontratatuta dituzun produktuen eta zerbitzuen arabera, eta kontratatuta dituzun zerbitzuak behar bezala eskaintzeko beharrezkoa den beste edozein kudeaketa egiteko.\nEra berean, arrisku-egoerak, ez-ordaintzeak, gorabeherak edo erreklamazioak kontrolatu, aztertu eta kudeatuko ditugu, gure bezeroa izateagatik; azken kasu horretan, erreklamazioak ikertzeko eta/edo ezagutzeko erabiliko dira datuak, beharrezkotzat jotzen diren ekintzak gauzatzeko.\nKooperatibistaren izaerari dagozkion finantza-baldintzak aplikatzeko (hala badagokio), Lagun Aro EPSVrekin egiaztatuko dugu baldintza hori.\nHonako hauek izango dira horrelako tratamenduekin lotutako datu pertsonalak: (i) «alta ematean edo gurekin harremanetan jartzean eman dizkiguzun datuak», eta (ii) «kontratatu dituzun produktuak eta zerbitzuak kudeatzean lortutako datuak». Ildo horretan, politika honen Zer datu pertsonal erabil ditzakegu? atalean aurkituko dituzu xehetasunak; dena den, horiek ez dute jasotzen bereziki babestutako daturik.\n- Finantzaketa eskatzen duzunean edo LABORAL Kutxak finantza-arriskuren bat bere gain hartzea dakarren produktu bat kontratatu nahi duzunean, eragiketaren ondorioz sor daitezkeen kreditu-arriskuak aztertzeko eta zure ahalmena eta kaudimen-egoera ezagutzeko. Hau da, kontratuan hitzartutako baldintzetan eta kreditua ematean zein eragiketak irauten duen bitartean gurekin hartu dituzun konpromisoei erantzuteko gai zaren aztertuko dugu.\nHorretarako, kontsultak egingo dizkiogu CIRBEri; izan ere, hor daude bankuek eta finantza-erakundeek emandako datu guztiak, hala nola kredituak, abalak, mailegu pertsonalak, hipotekak eta bezero batek bere gain har ditzakeen arriskuak. Halaber, kreditu-informazioko sistemak kontsultatuko ditugu; diru-betebeharren betetze-mailari buruzko datuak jasotzen dituzte horiek, eta beraz, baita ordaintzeko zorrak ere, egonez gero.\nLABORAL Kutxako bezeroa bazara, zure kontuko eta zure txarteleko mugimendu guztiak aztertuko ditugu (besteak beste, saldoak, diru-sarrerak, ordainketak, transferentziak, zordunketak, ordainagiriak eta helbideratzeak), kontu indibiduala izan nahiz beste titular batekin partekatutako kontua izan. Horrenbestez, hau guztia jakingo dugu, gurekin hartu nahi dituzun konpromisoei erantzuteko gai zaren aztertzeko: egindako transakzioen jatorria, helmuga, kontzeptua eta lotutako hirugarrena; transakzioak nondik eta noiz (data eta ordua) egin diren, eta kontratatutako produktuen eta zerbitzuen xehetasunak.\nJakin behar duzu kontsulta horri esker horrelako produktuen eta zerbitzuen kontratazioa eta kudeaketa arindu dezakegula; izan ere, produktu eta zerbitzu horiek zuretzat egokiak diren ala ez jakin dezakegu, eta, beraz, arriskua modu egokian kontrolatzen ari garela egiaztatu.\nAurreko guztiari dagokionez, DPBEDBLOaren 20.1 e) artikuluak legezkotzat jotzen du horrelako fitxategiak kontsultatzea, betiere ukitutako pertsonarekin kontratu bidezko harremana badago eta horren ondorioz diru-zenbateko bat ordaindu behar bada, edo pertsonak finantzaketa, ordainketa geroratua edo aldizkako fakturazioa dakarren kontratu bat eskatu badu Esaterako, kontsumorako kredituen kontratuei eta higiezin-kredituen kontratuei buruzko legerian aurreikusitako egoeretan gertatzen da hori; beraz, argi dago interes legitimoa dagoela. Era berean, eta aurrekoarekin lotuta, barne-datuen kontsultak ere horretarako egiten dira.\nDatu horietan oinarritutako azterketa egin ondoren kreditu-eskaerari uko egiten bazaio, horren berri emango dizugu.\n- MIFID araudiak eskatutako komenentzia-testa eta egokitasun-testa egin eta horren ondoriozko informazioa gordetzeko. Horren helburua da inbertsioak egiteko erabakiak hartu eta arriskuak ulertzen dituzula egiaztatzea, eta, dagokionean, zure inbertsio-helburuak eta zure finantza-egoera aztertzea, aholkularitza-zerbitzuak emate aldera.\n- Zure datuak LABORAL Kutxa Taldeko enpresei jakinarazteko, baldin eta, gure erakundeko bezero gisa, erakunde horien produkturen eta/edo zerbitzuren bat kontratatzen baduzu.\nDBEOak ezartzen duenez, legezkoa da talde bereko enpresen artean datu pertsonalak ematea, administrazio-helburu bat lortu nahi denean, eta horixe gertatzen da kasu honetan.\nBehar-beharrezkotzat jotzen diren datuak bakarrik partekatuko dira, eta betiere segurtasun-estandar gorenak errespetatuta.\nb) Legezko betebeharrak betetzeko tratamenduak\nLegezko betebehar hauek betetzeko erabiliko ditugu zure datu pertsonalak:\n- Kapitalen zuriketa eta terrorismoaren finantzaketa prebenitzeko. Apirilaren 28ko 10/2020 Legearen arabera, honako betebehar hauek ditugu:\no Zure nortasuna egiaztatzea, zure jarduera ekonomikoari, negozio-harremanaren helburuari eta izaerari buruzko kasuan kasuko egiaztapenak egitea, eta harreman horen etengabeko jarraipena egitea.\nHorrenbestez, bezero gisa alta ematean jasotako datu pertsonalez gain, legezko betebehar hori betetzeko beharrezkoak diren datuak ere erabiliko ditugu. Xede horretarako, eta iruzurra prebenitzeko, LABORAL Kutxak hirugarren iturrietara (erakunde publikoetara) joko du informazio bila, baita informazio-iturri irekietara ere, hala nola egunkari eta aldizkari ofizialetara, erregistro publikoetara, administrazio publikoen ebazpenetara, telefono-gidetara edo elkargo profesionaletako kideen zerrendetara.\no Ekonomiako Estatu Idazkaritzaren menpeko Finantza Titulartasunen Fitxategian honako identifikazio-datu hauek deklaratzea: ageriko kontu, aurrezki-kontu, segurtasun-kutxa edo eperako gordailuetako titular, benetako titular, ordezkari edo baimendutako guztienak, eta aipatutako produktuetan erabilera-ahala duten pertsonenak. Era berean, produktu horiek ireki, ezeztatu edo aldatzen direnean ere, horren berri eman behar da.\no LABORAL Kutxaren bidez egindako eragiketak aztertzea, legeak hala eskatzen duenean.\no Zuk edo zure gertukoek erantzukizun publikoko karguak betetzen dituzuen edo bete dituzuen egiaztatzea; eta EBk, Espainiak eta nazioarteko beste zerrenda batzuek ezarritako nazioarteko finantza-zehapenak eta -neurriak dituzten pertsona edo erakundeen zerrendan zauden berrikustea.\no Kapital Zuritzearen eta Arau-hauste Monetarioen Prebentzio Batzordearen Zerbitzu Exekutiboari (SEPBLAC) eragiketa susmagarrien berri ematea.\n- Merkatu-abusua prebenitzeko. 596/2014 Erregelamenduari jarraikiz, LABORAL Kutxaren bidez egindako inbertsio-eragiketak aztertuko ditugu, eta, eragiketa susmagarririk antzematen badugu, horren berri emango diogu Balore Merkatuaren Batzorde Nazionalari. Horrenbestez, bezero gisa alta ematean jasotako datu pertsonalez gain, legezko betebehar hori betetzeko beharrezkoak diren datu guztiak ere erabiliko ditugu.\n- Ahots-grabazioak egin eta gordetzeko, edozein finantza-produktu telefono bidez kontratatzen denean aplikagarri den araudia betetze aldera.\n- Ordainketak hasteko zerbitzuen edo kontuei buruzko informazioaren hornitzaile batek eskatutako ordainketa-kontuei atxikitako zure datu pertsonalak eskuratu ahal izateko, zerbitzu horiek azaroaren 23ko 19/2018 Errege Lege Dekretuan, ordainketa-zerbitzuei eta finantza-arloko premiazko beste neurri batzuei buruzkoan, aurreikusitakoarekin bat etorriz kontratatu badituzu.\n- Zure datu pertsonal guztiak erabiliko ditugu arrisku-profilak eta -ereduak egiteko, betiere Espainiako eta Europako araudietan ezarritakoari jarraituz. Araudi horien arabera, arau eta gida jakin batzuk bete behar ditugu finantza-erakundeek, kaudimena eta finantza-arriskua kontrolatzeko, eta eragiketa eta bezero bakoitzeko behar diren kapitala eta hornidurak kalkulatzeko, arriskua kudeatzeko faseetan: onespena (arriskua/prezioa/ordezkaritza), jarraipena, kobrantza eta berreskurapenak.\nBeraz, datu pertsonalen tratamendu horiek Zer datu pertsonal erabil ditzakegu? atalean jasotako datu pertsonalen kategoria guztiak hartzen dituzte barne. Dena den, horrek ez du esan nahi bereziki babestuta dauden datuak erabiliko direnik: etnia- edo arraza-jatorria, iritzi politikoak, sinesmen erlijioso edo filosofikoak, afiliazio sindikala edo pertsona fisikoak modu unibokoan identifikatzeko helburua duten datu genetikoak edo biometrikoak, ezta osasunari, sexu-bizitzari edo sexu-joerari lotutakoak ere.\n- Zure datuak agintari publikoei, erregulatzaileei edo gobernu-organoei jakinarazteko, baldin eta legeak, tokiko araudiak edo arauzko betebeharrek hala agintzen badute. Bereziki, eta Finantza Sistema Eraldatzeko Neurriei buruzko azaroaren 22ko 44/2002 Legeari jarraikiz, banku- eta finantza-arloan CIRBEri jakinarazi behar zaizkio datuak, identifikatzeko zer pertsonak dituzten, zuzenean edo zeharka, kreditu-arriskuak; beraz, horrelako produktu bat kontratatzen baduzu, informazio hori emango dugu.\n- Bideo-irudiak bildu eta gordetzeko, segurtasun pribatuko helburuetarako, araudi aplikagarriak zehaztutako terminoetan.\nc) LABORAL Kutxak lortu nahi dituen interes legitimoei erantzuteko tratamenduak\nDatu pertsonalen tratamendu hauek egiten ditugu, interes legitimoan oinarrituz:\n- Bezero gisa alta ematean jasotako harremanetarako datuak erabiltzen ditugu zurekin komunikatzeko, beste pertsona bat ordezkatzen baduzu pertsona horrekin harremanetan jartzeko.\nDPBEDBLOaren arabera, interes legitimoan oinarrituz egin ahal izango dira tratamendu horiek. Dena den, arrazoi horrengatik zurekin komunikatzen jarraitzea nahi ez baduzu, gogorarazten dizugu horri uko egin ahal izango diozula Nola erabil ditzaket nire eskubideak? atalean jasotako kanalen bitartez.\n- Eragiketak aztertu eta berrikusiko ditugu iruzur-arriskua kudeatzeko, eta zure datuak unean-unean eta modu seguruan jakinaraziko dizkiegu LABORAL Kutxa Taldeko enpresei, iruzurra prebenitu, ikertu eta/edo antzemateko, bai eta gure sareen eta informazioaren segurtasuna bermatzeko ere.\nEra berean, honako datu pertsonal hauek jakinarazi ahal izango dizkiogu Payguard iruzurra prebenitzeko fitxategi komunari: baimendu gabeko edo iruzurrezkoa izan daitekeen eragiketa antzeman den kontuaren IBAN zenbakia, eta titularraren izena eta NAN zenbakia. Sociedad Española de Sistemas de Pago SA (Iberpay) sozietateak kudeatzen du Payguard fitxategia, eta hari atxikita dauden erakundeek kontsulta egin dezakete, iruzurra detektatu, prebenitu eta kontrolatzeko helburu bakarrarekin. Esteka honetan, fitxategi komun horri atxikita dauden erakundeen zerrenda eguneratua eta informazio gehigarria kontsulta ditzakezu:\nDBEOaren arabera, datu pertsonalen tratamendua tratamendu horren arduradunaren interes legitimoa ere bada, iruzurrak prebenitzeko behar-beharrezkoa izanez gero. Ildo horretan, horretarako behar-beharrezkoak diren datu pertsonalak bakarrik erabiliko ditugula bermatzen dizugu, eta beti segurtasun-estandar gorenetan.\nDatuak gehienez ere 30 egunez gordeko dira fitxategian, eragiketa susmagarriak direnean, eta gehienez ere urtebetez, baimenik gabeko eragiketak direnean (iruzurra pertsonak berak berretsi duenean). LABORAL Kutxak fitxategi komunean jasota dauden datuak ezabatuko ditu, datu horiek zehatzak izateari uzten diotenean edo kaltetuaren benetako egoerari egiaz erantzuten ez diotenean.\n- Zure ahotsa eta/edo irudia grabatu, eta telefono eta/edo bideo bidezko elkarrizketa gordeko dugu, baita zurekin izan dugun edozein jakinarazpen elektroniko ere (harremana mantentzeko bidea edozein dela ere: posta elektronikoa, txata, SMSa, mezularitza elektronikokoa, sare sozialak…), eta zerbitzuetara jo duzun aldi bakoitzean sortutako erregistro informatikoak eta telematikoak gordeko ditugu. Horren guztiaren asmoa da kalitatea eta segurtasuna kontrolatzea, eta gerta litezkeen auzietan (auzibide judizialetan, administratiboetan, bitartekotzakoetan edo beste edozeinetan) froga gisa erabili ahal izatea. Horrenbestez, grabatu eta erregistratuko diren telefono-dei eta/edo komunikazio guztietan, horren berri emango du LABORAL Kutxak.\nKonstituzioaren 24. artikuluan jasotako benetako babes judizialerako eskubideak datu pertsonal horiek erraz eskuratzeko moduko erregistro informatikoetan eta telematikoetan gordetzeko interes legitimoa ematen digu, unea iritsiz gero edozein prozeduratan froga gisa erabili ahal izateko.\nDBEOaren arabera, datu pertsonalak beraien segurtasun eta konfidentzialtasun egokia bermatzeko moduan tratatu behar dira, baita datu horien eta tratamenduan erabili den ekipoaren baimenik gabeko sarbidea edo erabilera saihesteko ere. Horrenbestez, datu pertsonal horiek segurtasun-estandar gorenak errespetatuz gordeko dira beti.\n- Zure identifikazio-datuak jasotzen ditugu gure instalazioetako batera joaten zarenean.\nGure instalazioetara sartu nahi duten pertsonak identifikatzeko interes legitimoa dugula ulertzen dugu, une oro segurtasuna bermatzeko.\n- Gurekin kontratatutako ordainketa, kreditu edo finantzaketa bat aurreikusitako moduan ordaintzen ez baduzu, eta legez xedatutako baldintzak betetzen badira, LABORAL Kutxak kreditu-informazioko sistemetan (ASNEF eta BADEXCUG fitxategietan) sartu ahal izango ditu zure datu pertsonalak. Eraginpeko pertsonen kaudimen ekonomikoa zehaztea da sistema horien helburu bakarra, arestian azaldu dugun moduan. Dena den, gure interes legitimoa argia izan arren, uste baduzu zure datuak fitxategi horietan sartzeak legez aurreikusitako baldintzak ez dituela betetzen, horri uko egin ahal izango diozu.\nZehazki, honako datu hauek emango dira: benetako eta mugaeguneratutako zor galdagarriei buruzko datuak, zure identifikazio-datuak eta ez-ordaintzearen data.\n- Zure izen-abizenak, telefono mugikorreko zenbakia eta helbide elektronikoa erabiliko ditugu hasiera batean gurekin kontratatu dituzunen antzeko produktuei edo zerbitzuei buruzko merkataritza-jakinarazpenak bidaltzeko, bitarteko elektronikoak erabiliz (posta elektronikoz eta SMS bidez), LABORAL Kutxako bezero zaren bitartean eta horiek jasotzeari uko egin ez badiozu.\nJakinarazten dizugu uztailaren 11ko 34/2002 Legearen, Informazio gizartearen zerbitzuei eta merkataritza elektronikoari buruzkoaren, 21.2. artikuluak horretarako gaitasuna ematen digula, betiere tratamendu horri uko egiteko aukera ematen badizugu (doan eta prozedura sinple baten bidez) zure datuak jasotzeko unean nahiz bidaltzen dizugun merkataritza-jakinarazpen bakoitzean, egin ohi dugun moduan; beraz, interes legitimoa argia da.\nHauek hartuko dira antzeko produktu edo zerbitzutzat: aldez aurretik gurekin kontratatu dituzun produktuen eta zerbitzuen izaerarekin lotuta daudenak. Bestalde, kontzeptu horretatik kanpo geratuko dira bezero gisa izan dezakezun asmoarekin zerikusi logiko bat ez duten gainerako guztiak.\nHori kontuan hartuta, LABORAL Kutxaren produktuak edo zerbitzuak kontratatzen badituzu eta jakinarazpenak jasotzeari uko egin ez badiozu, finantzaketarekin, aurrezkiarekin edo inbertsioarekin lotutako produktuen edo zerbitzuen merkataritza-jakinarazpenak bidali ahal izango dizkizugu (I. Eranskinean zehazten den moduan), baita produktu horiekin lotutako aseguruei buruzkoak ere, Caja Laboral Bancaseguros SLren bidez edo zuzenean.\n- Zure izen-abizenak, telefono-zenbakiak (finkokoa eta mugikorrekoa) eta posta-helbidea erabiliko ditugu hasiera batean gurekin kontratatu dituzunen antzeko produktuei edo zerbitzuei buruzko merkataritza-jakinarazpenak bidaltzeko, bitarteko ez-elektronikoak erabiliz (telefonoa edo posta arrunta), LABORAL Kutxako bezero zaren bitartean eta horiek jasotzeari uko egin ez badiozu.\nJakin behar duzu, interes legitimoa tratamendu horien oinarri legitimatzaile gisa erabili ahal izateko, barne-azterketa sakon bat egin dugula, eta, azterketa horren bidez, datuak babesteko zure eskubidea eta zuri eskaintza horiek egiteko gure interesa haztatu ditugula. Azterketa horretatik honako hau ondorioztatu dugu: zuk adierazitako datuak erabiltzeko arrazoizko aurreikuspen bat duzun heinean, gure interes ekonomikoa nagusituko da LABORAL Kutxako bezero izaten jarraitzen duzun bitartean eta horri uko egiten ez badiozu, posta elektronikoz eta SMS bidez egiten dizkizugun merkataritza-jakinarazpenekin gertatzen den bezala.\nKontratua amaitu ondoren, edo geroago horri uko egitea erabakitzen baduzu, ez dizugu horrelako jakinarazpenik bidaliko. Gainera, gogorarazten dizugu zalantzaren bat izanez gero datuen babeserako ordezkariarengana jo ahal izango duzula beti. Era berean, gogoan izan edozein unetan tratamendu horiek egiteari uko egin ahal izango diozula, Nola erabil ditzaket nire eskubideak? ? atalean adierazitako prozedurari jarraituz.\n- Bezeroen profilak edo segmentuak sortzen ditugu, aurrez kontratatuta dituztenen antzeko produktuei eta zerbitzuei buruzko merkataritza-jakinarazpenak zein bezero-talderi bidaliko zaizkien zehazteko. Datu pertsonalen tratamendu horrek honako datu hauek hartzen ditu barne: «alta ematean edo gurekin harremanetan jartzean eman dizkiguzun datuak» eta «kontratatu dituzun produktuak eta zerbitzuak kudeatzean lortutako datuak». Honako transakzio-datu hauek, berriz, ez ditu barne hartzen: transakzioen jatorria, helmuga, kontzeptua, lotutako hirugarrena, eta transakzioak nondik eta noiz (data eta ordua) egin diren.\nBarne-azterketa sakon bat egin dugu, eta, azterketa horren bidez, datuak babesteko zure eskubidea eta profilak egiteko gure interesa haztatu ditugu. Azterketa horretatik honako hau ondorioztatu dugu: aurreko puntuan adierazitako datuak guk merkataritza-jakinarazpenak bidal diezazkizugun erabiltzeko arrazoizko aurreikuspena duzun heinean, guk ere adierazitako datuak eta azaldutako helburuak konbinatu ahal izango ditugu (datu horien artean ez dago bereziki babestutako daturik, ezta erabaki automatizaturik ere). Horrenbestez, gure interes ekonomikoa nagusitzen da, LABORAL Kutxako bezero izaten jarraitzen duzun eta horri uko egiten ez diozun bitartean.\n- Zure datu guztiak anonimoak izango dira, baita kontuetako transakzioei eta mugimenduei buruzkoak ere, produktuen eta zerbitzuen erabilera-patroiak aztertzen ditugunean. Jokabide orokorrak identifikatzen lagunduko diguten emaitzak lortu nahi ditugu, betiere LABORAL Kutxak eskaintzen dituen produktuak eta zerbitzuak hobetzeko edo beste batzuk garatzeko.\nJakin behar duzu zure datuak erabili ondoren ezin izango zaitugula identifikatu, ezta beste bezerorik ere.\n- LABORAL Kutxak sinadura elektronikoaren bidez (datu biometrikoak jasotzen dituen sinadura digitalaren bidez) identifikatzeko baliabideak ezar ditzake, eragiketak, eskabideak, jarraibideak, kontratuak, aginduak, aitorpenak edo beste edozein agiri formalizatzeko, baldin eta horretarako beharrezkoa bada sinadura digitalizatuz (edo beste sistemaren batez) lortutako datu biometrikoak tratatu edo gordetzea ?hauek hartzen dira datu biometrikotzat: trazuaren koordenatu espazialak, abiadura eta presioa; agiri elektronikoa, eta datu biometrikoek eta agiri elektronikoak osatutako multzoaren aztarnaren sinadura (hash), eta edonolako datu biometrikoen tratamendua eragiten duen beste edozein baliabide?. Era berean, datu horiek erregistratu ahal izango ditu LABORAL Kutxak, sinatzailearen nortasuna egiaztatzeko eta sinatutako dokumentuen eta eragiketaren benetakotasuna bermatzeko.\nZure sinadura kriptografikoki babestuta egongo da agiri elektronikoan, baina gakoak zaintzen dituen konfiantzazko hirugarren independentearengana jo dezakezu edozein egiaztapen tekniko egin nahi izanez gero. Konfiantzazko hirugarren hori IZENPE SA da (helbide elektronikoa: www.izenpe.com, eta posta-helbidea: Tomas Zumarraga Dohatsuaren kalea 71, 1 01008 VITORIA-GASTEIZ). Agiri elektronikoa eta identifikatzeko bitartekoa aurkeztu beharko dituzu. Zure izenean beste pertsona batek jarduten badu (adibidez, legezko ordezkari edo informatika-peritu batek), zure ordez aritzeko interes legitimoa duela egiaztatu beharko du, bere mandatua eta zure nortasuna ez ezik. Sinadurak egiaztatzeko euskarri teknikoa behar baduzu, software-hornitzaile honetara jo dezakezu: SERBAN (webgunea: www.serban.es, eta posta-helbidea: Alberto de Alcocer Hiribidea 46 B, 28016 Madril).\nDatu horiek froga-elementu gisa gordeko ditugu, erreklamazioren bat eginez gero egokitzat jotzen diren alderaketak egin ahal izateko; beraz, gure interes legitimoa argia da.\n- Zure datu guztiak beste bezero batzuen datuekin multzokatuko ditugu, txostenak, bezeroen segmentazioa, estatistikak eta matematika-ereduak egiteko. Horien bidez, LABORAL Kutxak bere jardueraren jarraipena egin ahal izango du, baita langileen eta agenteen jardunaren jarraipena ere; era berean, bezero-zorroaren eta produktu eta zerbitzuen jokabidea eta bilakaera aztertu ahal izango ditu, eta beste batzuk diseinatu. Honako hauek justifikatzen dute datuen tratamendua: LABORAL Kutxaren enpresa-jarduera garatzeko interes legitimoak eta eman beharreko zerbitzua hobeto antolatu beharrak.\n- Zu identifikatzeko eta zurekin harremanetan jartzeko datuak erabiliko ditugu zurekin harremanetan jartzeko eta kontratatutako edo eskatutako produktuekin eta/edo zerbitzuekin lotutako gogobetetze-inkestak egiteko. Zuk emandako erantzunak irizpide parametrizatuetan oinarrituko dira, eta, horien bidez, gurekin kontratatuta dituzun produktuekin eta zerbitzuekin pozik zauden ala ez jakin ahal izango dugu, LABORAL Kutxaren produktuak eta zerbitzuak hobetzeko eta gure produktuei eta zerbitzuei buruzko publizitatea modu eraginkorragoan bideratzeko.\nMerkataritza-jakinarazpenak jasotzeari uko egiten badiozu, ez dizugu horrelako inkestarik egingo.\nd) Zure baimena eman diguzulako egindako tratamenduak\nZure baimena ematen badiguzu, honako tratamendu hauek egingo ditugu:\n- Eskura ditugun datu pertsonal guztiak konbinatuko ditugu profilak egiteko; horrela, produktuak eta zerbitzuak zein bezero-talderi eskaini nahi dizkiogun zehaztu ahal izango dugu.\nBeraz, datu pertsonalen tratamendu horiek Zer datu pertsonal erabil ditzakegu? atalean jasotako datu pertsonalen kategoria guztiak hartzen dituzte. Hortaz, zure baimena ematen badiguzu, honako hauek konbinatuko ditugu:\no «Alta ematean edo gurekin harremanetan jartzean eman dizkiguzun datuak».\no «Kontratatu dituzun produktuak eta zerbitzuak kudeatzean lortutako datuak» («transakzio-datu” guztiak barne, salbuespenik gabe).\no Kanpoko iturrietatik lortutako datuak.\nDatu horiek guztiak profilak egiteko konbinatzean, merkataritza-eskaintza bat egin aurretik jakingo dugu horrek eragingo lituzkeen konpromisoak zeure gain hartzeko gai zaren ala ez. Horrek ez du esan nahi ondorio juridikoak eragingo dizkizun erabaki automatizatuak hartuko direnik, hau da, ez du gure produktu eta zerbitzuak eskuratzeko aukera aurretik juzgatzen, mugatzen edo baldintzatzen; beraz, baten bat eskatuz gero, gure barne-prozeduren bidez ebaluatuko dugu.\nEgiaztatzen dizugu aurreko tratamenduetatik batek ere ez duela bereziki babestutako daturik erabiliko, hala nola etnia- edo arraza-jatorria, iritzi politikoak, sinesmen erlijioso edo filosofikoak, afiliazio sindikala edo pertsona fisikoak modu unibokoan identifikatzeko helburua duten datu genetikoak edo biometrikoak, ezta osasunari, sexu-bizitzari edo sexu-joerari lotutakoak ere.\n- Zure izen-abizenak, telefono-zenbakiak (finkokoa eta mugikorrekoa), helbide elektronikoa eta posta-helbidea erabiliko ditugu merkataritza- eta/edo publizitate-jakinarazpenak bidaltzeko, edozein dela horretarako erabiltzen den bitartekoa eta aurrez eskatu gabe. Hasieran kontratatutakoen antzeko produktuei eta zerbitzuei buruzko jakinarazpenak izango dira, LABORAL Kutxa Taldeko enpresenak nahiz horiekin elkarlanean diharduten beste enpresa batzuenak.\nKontuan izan behar duzu harremanetarako bitartekoen artean honako hauek daudela: telefonoa, posta, posta elektronikoa, SMSa, mugikorra, kutxazaina, nabigatzen duzun bitartean jasotako oharrak edo baliokidea den beste edozein bitarteko. Era berean, enpresa laguntzaileak eta/edo partaidetuak aipatzen ditugunean, honako sektore hauetan aritzen diren enpresak izan daitezke: finantza-alorrean, aseguruen alorrean, motorraren alorrean, etxegintzan, osasunean, inbertsio-alorrean, higiezinen alorrean, elektronikaren eta telekomunikazioen alorrean, aisialdiaren alorrean, ostalaritzan, bidaien alorrean eta kontsumo handiarekin lotutako beste arlo batzuetan.\n- Zure datu pertsonalak LABORAL Kutxa Taldeko enpresei lagako dizkiegu. Horri esker, profilak egiteko informazio gehiago izango dute, aurreko atalean azaldutako moduan, edozein bitarteko erabilita, beren produktuei edo zerbitzuei buruzko merkataritza-jakinarazpenak bidaltzeko.\nHain zuzen, jakin behar duzu, horretarako baimena ematen badiguzu, LABORAL Kutxak honako datu hauek jakinaraziko dizkiela LABORAL Kutxa Taldeko enpresei: (i) «alta ematean edo gurekin harremanetan jartzean eman dizkiguzun datuak»; (ii) «kontratatu dituzun produktuak eta zerbitzuak kudeatzean lortutako datuak» («transakzio-datu» guztiak barne, salbuespenik gabe), eta (iii) «kanpoko iturrietatik lortutako datuak». Beraz, datu pertsonalen tratamendu horiek Politika honetako Zer datu pertsonal erabil ditzakegu? atalean jasotako datu pertsonalen kategoria guztiak hartzen dituzte, baina ez bereziki babestutako datuak.\nCaja Laboral Bancaseguros SLU LABORAL Kutxa Taldeko enpresa bat da. Aseguruak merkaturatzen ditu eta aseguruen bitartekari gisa aritzen da, batez ere Seguros Lagun Aro SAko eta Seguros Lagun Aro SAko agente gisa, baina baita Taldekoak ez diren beste aseguru-etxe batzuetako agente gisa ere. Horrenbestez, zure baimena emanez gero, datuak erabili ahal izango ditu, LABORAL Kutxako bezero zaren aldetik, berak merkaturatzen dituen aseguruetatik zein eskainiko dizun zehazteko eta merkataritza-jakinarazpenak bidaltzeko, zuk aurrez eskatu gabe. II. Eranskinean, tratamendu horiei buruzko informazio osagarria erantsi da.\nHauek dira harremanetarako bitartekoak: telefonoa, posta arrunta, posta elektronikoa, SMSa, telefono mugikorra, kutxazaina, nabigazioan zehar egindako oharrak edo beste bitarteko baliokide batzuk.\n- Baimena emanez gero, zure geolokalizazioa ezagutu ahal izango dugu, hori beharrezko duten zerbitzuak eskaintzeko. Tratamendu horien xehetasunak aurkitu ahal izango dituzu kasuan kasuko aplikazioa erabiltzean zure eskura jartzen dugun informazioan.\n- Zure jarraibideen arabera, datuak eramateko zure eskubidea erabiltzeko aukera emango dizugu; horrelakoetan, zuk adierazitako hirugarrenari lagako dizkiogu zure datu pertsonalak, edo finantza-gehitzaile bati emango dizkiogu zure datu pertsonalak.\nGogorarazten dizugu tratamendu horiek guztiak borondatezkoak direla eta, beraz, zure baimena edozein unetan baliogabetu dezakezula, Nola erabil ditzaket nire eskubideak? atalean zehaztutako prozedurari jarraituz.\nCookieak erabiltzen ditugu?\nLABORAL Kutxak kudeatutako webguneek cookieak eta antzeko teknologiak erabiltzen dituzte erabiltzaileek beren webguneetan egiten dituzten interakzioei buruzko informazioa jasotzeko, betiere erabiltzaileek horretarako baimena ematen badute.\nNola funtzionatzen duten zehatz-mehatz ezagutu nahi baduzu, Cookieen Politika arretaz irakurtzea gomendatzen dizugu.\nNorekin partekatzen dira zure datu pertsonalak? Zer oinarri legitimatzaile erabiltzen da horretarako?\nZertarako erabiltzen ditugu zure datu pertsonalak? Zergatik gaude horretarako legitimatuta? atalean ezarritakoari jarraikiz, LABORAL Kutxak zure datu pertsonalak eman ahal izango dizkie honako erakunde/subjektu hauei:\n- CIRBEri, ez-ordaintzeagatiko arriskua ekar dezaketen produktuekin lotuta dagoen identifikazio-informazioa, legezko betebeharrekin bat etorriz.\n- Ekonomiako Estatu Idazkaritzaren menpeko Finantza Titulartasunen Fitxategiari, identifikazio-datuak eta kontratutako produktuen datuak, kapitalen zuriketa eta terrorismoaren finantzaketa prebenitzeko araudia betetzeko.\n- Espainiako eta Europar Batasuneko ikuskapen-agintariei, hala nola Espainiako Bankuari, Europako Banku Zentralari, Europako Banku Agintaritzari eta Balore Merkatuko Komisio Nazionalari.\n- Beste herrialde batzuetako agintariei —Europar Batasunekoak nahiz kanpokoak—, kapitalen zuriketa eta terrorismoaren finantzaketa prebenitzeko eta iruzurra prebenitzeko araudiarekin bat etorriz.\nIldo horretan, jakinarazten dizugu kreditu-erakundeek eta ordainketa-zerbitzuen gainerako hornitzaileek, eta horiek transakzioak egitean transmititutako datuak jasotzen dituzten ordainketa-sistemek eta lotutako zerbitzu teknologikoen hornitzaileek, jarduten duten estatuko legediaren edo estatu horrek sinaturiko akordioen ondorioz, egindako transakzioei buruzko informazioa eman beharko dietela Europar Batasuneko edo bestelako herrialdeetako agintari edo erakunde ofizialei, terrorismoaren eta delinkuentzia antolatuko beste era larri batzuen finantzaketaren aurkako borrokaren esparruan eta kapitalak zuritzea prebenitzeko.\n- Epaileei, auzitegiei, ministerio fiskalari eta/edo Administrazio Publiko eskudunei beharrezko informazioa helaraziko diegu, eskatzen badigute eta horretara behartuta gaudenean.\n- Kreditu-informazioko sistemei (Asnef-Equifax Servicios de Información sobre Solvencia y Crédito SLri eta Experian Bureau de Crédito SAri), ordainketa, kreditu edo finantzaketa baten itzulketa aurreikusitako baldintzetan egiten ez bada eta, betiere, horretarako legez ezarritako baldintzak betetzen badira.\n- Iruzurra prebenitzeko Iberpayren fitxategiei, iruzurra detektatzeko, prebenitzeko eta kontrolatzeko helburu bakarrarekin.\n- LABORAL Kutxa Taldeko sozietateei, zure datu pertsonalak jakinarazteko baimena ematen duzunean, publizitatea igor diezazuten.\n- Kontuetan esku hartzen duten baimendu, ordezkari, ahaldun eta legezko beste figura batzuei, kontratuan edo ahalduntzean ezarrita dagoen moduan.\n- Izendatzen dituzun beste erakunde batzuei, finantza-gehitzaile bat erabiltzen baduzu edo datuak eramateko eskubidea baliatzen baduzu.\nDatu-transferentzia horiez gain, LABORAL Kutxa hirugarren zerbitzu-hornitzaile batzuekin elkarlanean aritzen da, eta horiek ere zure datu pertsonalak eskura ditzakete. Izan ere, LABORAL Kutxaren izenean eta beraren kontura tratatzen dituzte datuok, tratamenduaren arduradun gisa.\nZerbitzu-hornitzaileak aukeratzeko irizpide zorrotzak erabiltzen ditu LABORAL Kutxak, datuak babesteko betebeharrak goitik behera beteko direla ziurtatzeko. Gainera, datuak tratatzeko kontratua sinatzen du haiekin, besteak beste betebehar hauek aginduta: (i) neurri egokiak erabiltzea, bai teknikoak bai antolamendukoak; (ii) datu pertsonalak hitzartutako helburuetarako tratatzea, LABORAL Kutxak dokumentatutako jarraibideak kontuan hartuta, eta (iii) zerbitzuak emateari uzten dionean, LABORAL Kutxari datuak itzultzea.\nZehazki, hona hemen LABORAL Kutxak kontratatzen dituen zerbitzu-arloak eta enpresak (zerrenda informaziorako da soil-soilik eta ez du izaera mugatzailerik): logistika-zerbitzuak; aholkularitza juridikoa; notariotza; tasazioa; jakinarazpen eta komunikazio zertifikatuko, elektronikoko edo postaleko zerbitzuak; hornitzaileen homologazioa; zerbitzu profesionaletako enpresak; mantentze-lanekin lotutako enpresak; zerbitzu teknologikoak hornitzen dituzten enpresak; zorrak auzibidean edo judizioz kanpo erreklamatzeko zerbitzuak; segurtasun fisikoko enpresak; bat-bateko mezularitza-zerbitzuetako enpresak eta dei-zentroko zerbitzua ematen duten enpresak.\nAzkenik, jakin behar duzu LABORAL Kutxak ez diela daturik transferitzen Europako Esparru Ekonomikotik kanpoko enpresei edota zerbitzariak esparru horretatik kanpo dituzten enpresei. Dena dela, kasuren batean halakorik eginez gero, LABORAL Kutxak beharrezko neurriak hartuko ditu, berme egokiak eman dituzten herrialde eta erakundeetara transferitzeko, edo arauz zehaztutako printzipio legitimatzaileen arabera burutzeko, eta horren berri emango dizu beti.\nNola gauzatu ditzaket nire eskubideak?\nJakinarazten dizugu emandako baimena edozein unetan ken dezakezula eta zure eskubideak ere edozein unetan gauzatu ditzakezula (datuak eskuratzeko, zuzentzeko, aurka egiteko, ezabatzeko, tratamendua mugatzeko eta beste leku batera eramateko eskubideak), honako bitarteko hauetako edozein erabiliz:\n- protecciondatos@laboralkutxa.com helbidera mezu elektroniko bat bidalita\n- Helbide honetara gutun bat bidalita: CAJA LABORAL POPULAR COOP. DE CRÉDITO, Jose Maria Arizmendiarrieta Pasealekua zk.g, 20500 Arrasate (Gipuzkoa). Gutunean, hartzailea adierazi beharko da: Datuen Babeserako ordezkaria.\nEskaera egin duen pertsona fisikoaren identitateari buruz arrazoizko zalantzak izanez gero, identifikazio-agiri ofizial bat eskatuko dugu (NANaren edo baliokidearen kopia), behar bezala identifikatze aldera.\nOro bat, zure iritzian LABORAL Kutxak ez badu errespetatu aurretiaz aipatutako eskubideren bat, erreklamazioa jarri ahal izango duzu kontrol-agintaritza eskudunaren aurrean, DBEOaren 77. artikuluan zehazten denarekin bat etorriz. Espainian, Datuak Babesteko Espainiako Agentzia da kontrol-agintaritza eskuduna, aipatutako Erregelamenduaren arabera beste erakunde autonomiko edo estatuz gaindiko batzuek izan ditzaketen eskumenei kalterik egin gabe.\nLABORAL Kutxarekin lotzen zaituen kontratu-harremanak dirauen bitartean gordeko ditugu zure datu pertsonalak.\nBi alderdien artean iraun lezakeen edozein betebehar kudeatu eta amaitzeko behar diren ekintza guztiak amaitu ondoren, zure datuak behar bezala blokeatuta gordeko ditugu (hau da, agintaritza eskudunek eta barne-kontrolerako funtzioetarako eskuratzeko eta Erakundearen defentsarako erabiltzeko moduan), kontratu-harremanaren ondorioz Laboral Kutxak eduki litzakeen betebeharrak preskribatu arte. Normalean, honako hauek dira erantzukizun horiei aplikatzen zaizkien epeak: kapitalen zuriketa prebenitzeko araudiak 10 urteko epea zehazten du, eta hipoteka-legeriak eta Kode Zibilak, aldiz, 20 urtekoa.\nPreskripziorako epeak amaitu ondoren, datuak ezabatu egingo dira.\nBezeroa ez bazara eta kontratazio-eskaeraren bat egin baduzu, gehienez ere 6 hilabetez gordeko ditugu zure datuak, baldin eta eskaerak epe handiagoa barne hartzen ez badu, kontratazioa errazteko eta informazio bera behin eta berriz eman behar izan ez dezazun.\nBideozaintzako irudiak hilabetean gordeko ditugu, salbu eta legeak epealdi luzeagoa baimentzen badu; adibidez, pertsonen, ondasunen edo instalazioen aurkako ekintzak egin izana egiaztatzeko gorde behar direnean. Irizpide berari jarraituko zaio eraikin pribatuetan sartzean identifikatzeko eta segurtasunerako hartu diren datuei dagokienez.\nDatuak babesteko gure politika hobeto uler dezazun, hartan jasotzen diren kontzeptuak definituko ditugu jarraian:


LTDa eskatu gabeko iraultza zela genioen 2008an. Gaur, itzalaldi analogikotik Hego Euskal Herrian urte bi eta erdi eta Ipar Euskal Herrian ia urtebete igaro den honetan, jarraitu dezakegu esaten LTDa eskatu gabe iritsi zitzaigula; iraultzaren arrastorik ez da inon ageri, baina. LTDa ez zen ezarri ikusleen eskaria zegoelako, espektro erradioelektrikoa optimizatu behar zelako baizik. Leku egin, hitz bitan. Kontsumitzaile gehienak pozik zeuden eskueran zituzten betiko 6-7 kateekin, eta gehiago...\nETB2-k ematen duen Escépticos saioari buruz jardun naiz berriki ARGIAn. Papererako idaztean gertatu ohi denez, leku faltagatik zenbait gauza gehitzeko gogoz geratu naiz. Gogo hori asetzeko idatzi ditut lerrook. Hala ere, ohartarazten dizut, irakurle, oraingoan nahiago izan dudala bideoetan oinarrituta osatzea artikulu hau. Luze jo dezake, baina merezi duelakoan nago. Tartetxo bat bai? Noan mamira. Aipatu berri dudan artikuluan diodanez, Escépticos-ek konbinatu egiten ditu oso publiko zabal...\nFukushimako katastrofeak akuilatuta, Europako Batasunak zentral nuklearrei segurtasun-probak egiteko agindu zien bere kideei. Berriki, Espainiakoen behin-behineko emaitza ezagutu dugu. Emaitza bakarra da, baina ohi denez, batzuek zuri ikusi dute besteentzat beltza dena. Okerrena da proben zorroztasuna bera ere zalantzan jartzekoa dela, ahalik eta modurik leunenean esateko. Pello Zubiria lankideak ohartu gintuen aurrekoan: espainiar zentral nuklearren segurtasun-probek oso balorazio...\nEl Correo irakurtzen aritu naiz gaur, ia egunero bezala. Azalean, Lantarongo erasoari buruzkoak erakarri nau gehien, batez ere gaiari editoriala eskaini diotela ikusi dudanean. Albistea irakurri dut lehenik, editoriala ondoren; jakingura handia neukan, ez zer zioten Correokoek… Albistean bertan ez dut aparteko ezer aurkitu. Harritu nau, hori bai, erasotzaileak aske uzteko erabakiaz inongo baloraziorik ez egiteak. Baina okerragoa izan da editorialarena. Testu osoa hemen daukazue,...


Ekoizpen artistikorako laguntzen bi deialdi berri ireki ditu Bilbok - Deia\nKultur sektoreari laguntzeko\nEkoizpen artistikorako laguntzen bi deialdi berri ireki ditu Bilbok\ndeia.eus 10.06.2020 | 12:06\nMargolan baten artxibozko irudia. Bilboko Udala\nMargolan baten artxibozko irudia.\nBILBO. Koronabirusak eragindako egoerak eta horrek dakarren krisialdia sektore ia guztiak astindu ditu. Artearen arloa kaltetuenetariko bat izan da. Horregatik, Bilboko Udalak eta BilbaoArte Fundazioak 100.00 eurotik gorako balioa duten bi deialdi berri aurkeztu dituzte. Helburua krisialdiak sektorean eragindako kalteak gutxitzea da, eta Bizkaiko artistei zuzenduta dago.\n#BilbaoAurrera Planaren esparru orokorraren barruan, Udalak Bizkaiko sektore artistikoari laguntzen dio kultur ekoizpenerako baliabideak eskainiz, testu kritikoen deialdi baten bidez eta egungo testuinguru historikoan sortutako artelan eta bitartekotza-esku-hartzeen makroerakusketa baten bidez. Covid-19ak eragindako osasun-krisiaren ondoriozko egungo egoerarekin bat datozen ekimenak dira.\nUdalak arte eta kultura ekoizleen funtsezko eginkizuna nabarmendu nahi du, haien ekarpena eta garrantzia ezinbestekoak eta eztabaidaezinak bihurtu baitziren konfinamenduan. Krisi-egoeren aurrean oso ahula den kolektibo bati laguntzea da helburua, bai eta kultura-sektorean duen eginkizuna eta lana berreskuratzea ere, bere lanak eta gogoetak ikusaraziz.\n"EKAITZAREN ONDOREN", ERAKUSKETA ETA EKINTZA OSAGARRIEN DEIALDIA\nDeialdi honen helburua hautatutako proposamenekin erakusketa bat edo batzuk egitea da. 25 laguntza emango dira, 2.000 eurokoak, eta erakusketaren ondoren 5 proiektu artistiko hautatuko dira. Proiektu horien izaera eta eduki egokienak egungo egoera eta horrek adierazten duen erantzun sozial, ekonomiko, politiko eta artistiko konplexua adierazi, aztertu eta/edo hausnartuko dute. Hautatutako proposamen horiek 5.000 euroko saria jasoko dute (oinarriak kontsultatu).\n"ISILUNEEN ARTEAN", PENTSAMENDU KRITIKO KULTURALARI BURUZKO TESTUEN DEIALDIA\nDeialdi honen helburua arte garaikideko praktiken bidez, COVID-19tik eratorritako egungo egoeraren aurrean sortzen ari den pentsamendu kritikoaren ekoizpenari erantzutea. 30 proposamen hautatuko dira gehienez, eta horien egileek 100 euro jasoko dituzte testua zabaltzeko eskubideen lagapen gisa. 1.200 euroko sari bakarra ezarriko da zeregin horretarako berariaz deitutako epaimahai batek hautatutako lan irabazlearentzat (kontsultatu oinarriak).\nBizkaian jaio eta/edo bizi diren eta artearekin eta pentsamenduarekin lotutako ekoizpena duten pertsona guztiak aurkeztu ahal izango dira bi deialdietara, adin-mugarik gabe.


ARI! SORMENA ETA MUGIMENDUA IKASTARO TRINKOA » Gipuzkoa Kutxa Solidarioa\nMartxoak 14 (10:00-14:00) - Viktoria Eugeniako dantza aretoan\nEgitasmoaren ildoetako bat da:\nLehenengoa Ikastaro trinko bat da, eta Jordi Cortés koreografo-sortzailea gonbidatuko dugu bere ibilbidea erakustera eta dantza inklusiboaren esparruan izan duen esperientzia azaltzera. Jarduera hau martxoak 14an, larunbata, 10tatik-14ra izango da Donostiako Viktoria Eugeniako dantza aretoan eta formatu teoriko-praktikoa izango du. Jarduera doakoa izango da, eta gizarte arloan eta mugimenduan interesa duen edozein adinetako edonori zuzenduta dago.\nIzena emateko idatzi helbide honetara martxoak 11 baino lehen: info@artaziak.eus\nPara inscribirse en el curso enviar un correo a la siguiente dirección antes del 11 de marzo: info@artaziak.eus\nArtaziak , Gipuzkoako Kirol Egokituen Federazioa eta Bizipoza elkartu dira lehen aldiz Ari! Sormena eta Mugimendua proiektua martxan jartzeko. Proiektuak g...\nHasiera: larunbata, 2020 martxoa 14, 11:00\nBukaera: larunbata, 2020 martxoa 14, 12:00\nKokapena: Victoria Eugenia antzokia\nHelbide osoa: Argentinar Errepublika, 2, 20004 Donostia-San Sebastian, SS


10. greba eguna Bizkaiko garbiketan, 1.200 euroko gutxieneko soldata 15 ordainsaritan eskatzeko | LAB SINDIKATUA\nEkintza Sindikala 10. greba eguna Bizkaiko garbiketan, 1.200 euroko gutxieneko soldata 15 ordainsaritan eskatzeko\nJoan den ostiralean, ekainaren 17an, Bizkaiko Garbiketako Hitzarmenaren negoziazio-mahaiaren bilera egin zen, eta patronalak, bi aldiz bilera eguna atzeratu ondoren esku hutsik agertu ziren bertara. Ez zuten proposamenik ekarri eta denbora gehiago eskatu zuten. Proposamen bateratu bat egiteko denbora gehiago behar dutela esan ziguten, baina langileen pazientzia agortzen ari da. Jarrera horrekin sektoreko 12.000 langileekiko errespetua galtzen ari dira.\nGaur sekoreko hamargarren greba eguna egin dugu, Cebek aurrean amaitu den manifestazio bat eginez, atzoko mobilizazioan Madrilen egoitza duen ASPEL patronalaren bi enpresa (Samsic eta Garnica) seinalatu genituen. Horrela, azken asteetan bi patronalek erakutsi duten inmobilismoa salatu nahi izan dugu. Azken negoziazio- mahaian konpromisoa hartu zuten hurrengo negoziazio mahaira, uztailaren 6rako deituta dagoena, proposamen bat ekarriko dutela baina egoera iraultzen ez bada, argi daukagu irailean greba-diseinu gogorrago eta ugariago batekin hasiko dugula ikasturtea.\nIzan ere, garbitzaileok nazkatuta gaude gu gutxiesteaz, eta soldata duinak izan nahi ditugu, gure bizitza aurrera eramateko aukera emango digutenak, hilabete amaierara iristeko malabarerik egin gabe. 1.200 euroko soldatak eskatzen ditugu 15 ordainsaritan, sektorearen aldarrikapen nagusia, eta patronalek aldarrikapen hori jasotzen duen proposamenik ekartzen ez badute, argi utzi nahi diegu mobilizazioekin eta grebekin jarraituko dugula.


Jovenel Moise atera da irabazle Haitiko hauteskundeetan - Nafarberri\nHome Haiti Nazioartea Jovenel Moise atera da irabazle Haitiko hauteskundeetan\nJovenel Moise atera da irabazle Haitiko hauteskundeetan\nBeñat Parra ordua: 18:19 Haiti, Nazioartea,\nJovenel Moise hautagai ofizialistak irabazi ditu hauteskundeak Haitin, botoen %55,67a eskuratu eta gero. Moise, Michel Martelly presidente izandakoaren alderdi berekoa da. Martellyk herrialde karibearra krisi sakon batean sartu zuen bere gobernuaren ustelkeria dela medio, horregatik Moisek 2015ean Martelly presidentetzan ordezkatzeko hauteskundeak irabazi zituenean protesta handiak piztu ziren kalean.\nJovenel Moise, (eskubikoa), Haitiko presidente berria\nProtesta horiek hauteskundeak garbiak ez izatea leporatuta piztu ziren, oposizioak helegiteak aurkeztuz. Azkenean, helegite horiek aztertu gabe hauteskundeak errepikatzea erabaki zen. Oraingoan, ez dirudi bigarren itzulirik beharko denik, Hauteskundeen Batzordeak botoen %55,67a babes nahikotzat jotzen baitu. Hala ere, hauteskundeen emaitzak jakin zirenetik (botoa emateko egunetik astebetera), kalean manifestazioak zan dira.


25 urteko ibilbidea ospatzeko ikuskizuna aurkeztuko du Verdini konpainiak — dantzan.eus\nHemen zaude: Hasiera › Albisteak › 25 urteko ibilbidea ospatzeko ikuskizuna aurkeztuko du Verdini konpainiak\nKonpainiaren 25 urteak ospatzeko "Nire, zure, gure Verdini: 25 urte" ikuskizuna aurkeztuko du Verdini dantza konpainiak igande honetan. Isabel Verdini zuzendariaren eta dantza taldeko dantzarien arteko elkarrizketetatik sortu da emanaldi berria. Hogeita bost urteko ibilbidean zehar aurkeztu dituzten dantza piezen bilketa egin dute, dantzatzen gehien disfrutatu dituztenak aukeratu dituzte okasiorako. Horrela, Nahi nuena (2002), Ilunpetik (2006), Argira (2007), Zu zeu (2013), Gaitasunen iraultza (2016) eta beste hainbat lanetako koreografiak eta musika berreskuratu dira.\nAintzane Gamiz-ek aurkeztuko duen ikuskizuna, hemeretzi eszenek osatzen dute. Igandeko saioan, proiektu honetan ezinbestekoak izan diren hiru pertsona omenduko dituzte: Charo Carranza, Tomas Murua eskultorea (Verdini saria 2015) eta Carlos Salaberri argiztapen teknikaria (Verdini saria 2018). Argazkien bitartez, dantzariekin batera izango dira oholtzan.\nIkuskizunaren aurkezpena. Ezkerretik eskubira: Jesus Murua (Verdiniren zuzendaritzako lehendakaria eta laguntzailea) Jon Insausti (Donostia Kulturako ordezkaria), Isabel Verdini (Verdiniko zuzendaria eta koreografoa), Aitor Manterola (dantzaria) eta Norka Chiapusso (Antzerkia eta Dantzako programazioaren zuzendaria).\n1992an sortu zen Verdini Dantza Taldea proiektua, Isabel Verdiniren zuzendaritzapean; dibertsitate funtzionaleko pertsonek lan fisiko eta artistikoa garatzeko helburuarekin. 2000. urtean, igo zen oholtzara lehendabizikoz taldea. Ordutik hainbat obra kaleratu dituzte, besteak beste, Gure indarra (2000), Nahi nuena (2002), Bihotzetik (2004), Bihotzetik II (2006), Ilunpetik (2006), Argira (2007), Dantzaria naiz (2010), Zu zeu (2013), Método Verdini Metodoa (2014) eta Gaitasunen iraultza (2016). Horiez gain, konpainiak hiru koprodukzio eraman ditu aurrera: Hala ere (2013), Oteizaren kaxa beltza (2014) eta Gernika, ilunetik argi (2017).\nUrte hauetan egindako lana behin baino gehiagotan izan da aitortua; ONCE Solidaritate Saria (2006) eta Hiritar Meritu Donostiarraren Medaila (2008) jaso zituen proiektuak. Bestalde, taldeak berak, 2013an Euskara eta Desgaitasuna Egun Internazionala sustatu zuen eta 2014ean, kultura arloan euskara eta desgaitasunaren alde egiten dutenak omentzeko Verdini Saria sortu zen.\nNire, zure, gure Verdini: 25 urte\nZuzendaritza laguntzaileak: Jesus Murua eta Agurtzane Verdini.\nArgiztapena: Javier Candela.\nDantzariak: Jon Alonso, Ana Alvarez, Nerea Astarbe, Ainhoa Bakaikoa, Miriam Corrionero, Olaia Goikoetxea, María Isasti, Idoia Matxinbarrena, Aitor Manterola, Ohiane Mateos, Aizpea Mugika, Nekane Prieto, Maialen Sanchez, Alex Santesteban, Haizea Sendon, Haizea Telletxea, Isabel Verdini eta Leire Zabala.\nEguna eta ordua: Otsailaren 10an, 19:30ean.\nSarrerak: 7,00-12,00 €, Victoria Eugenia Antzokiaren webgunean eros ditzakezue.


Berbodromoa XI.edizioa – Egizu elkartea\n19 maiatza @ 9:00 - 21:00\nBERBODROMOAren XI. ediziorako prest?\nDatorren ostegunean Romon zein Algortan lotuko gara, plazak euskaraz blai uzteko asmoz. 3 topaketa izango ditugu, gorde ezazu hoberen datorkizun ordua.\nZer da? Berbodromoa, euskaldunak elkartzeko eta elkar ezagutzeko aukera paregabea, jai-giroan tarte atsegin bat pasatzeko.Noiz? Maiatzak 19, osteguna.\n9:00etan Romoko Santa Eugenia plazan.\n11:00etan Romoko Santa Eugenia plazan.\n18:00etan Algortako San Nikolas plazan.Gainera, arratsaldez kantuz itxiko dugu eguna, Itxarkantu eta Itxas Argia Kantari Kanta taldeekin!\nEta saio bakoitzaren ostean mokadutxoa hartzeko aukera izango dugu.\nIzena ematea: www.labur.eus/berbodromoa2022iz\nEdizio honetako informazioa: www.labur.eus/berbodromoa2022\nUtz ditzagun plazak euskaraz blai!


5G LOGINNOV hasi berria da! EBk finantzatutako proiektu berri honek onura ugari eskainiko dizkie Europako garraiolarien komunitateari, zerbitzu logistikoen hornitzaileei, mugikortasun-azpiegituren hornitzaileei, hiriei eta agintari publikoei. 5G LOGINNOVek portuen eta logistika-zentroen eragiketak eta mantentze-lanak optimizatuko ditu, 5Grako gaitutako abangoardia-zerbitzuei esker. 5Grako gaitutako zerbitzuak probatzean eta ebaluatzean, helburua da 5G LOGINNOVek emisioak murriztea, 5G sinkronizatzea ikuspegi "adimendunetan", portu-eremuak kudeatzeko, bideratzeko eta optimizatzeko, bai eta informazioa trukatzeko azpiegitura bat ziurtatzeko ere.\nProiektuak 15 bazkide biltzen ditu, hiru Living Labs (Atenas (Gr), Hanburgo (GE) eta Luka Koper (SV) enpresetako logistikan eta portu-eragiketetan 5G teknologiak duen balio erantsia ebaluatzeko eta erakusteko, eta Europako eta beste eremu geografiko batzuetako portu eta zentro logistikoetan 5Grako gaitutako hurrengo belaunaldiko sistema eragileak hartzea eta sartzea bultzatuko du.\n5G-LOGINNOV 5G teknologien erabilerari esker, honako hau ere lortuko du:\n• Karga-faktoreak % 10 handiagoak izatea; horrek garraioari lotutako CO2/NOx emisioak murrizten ditu eta salgaien trafikoa arautzen du EBko etorkizuneko 5G korridore logistikoetan;\n• Parisko Akordioan eta Europako Itun Berdean ezarritako helburuak lortzea;\n• Komunikazio-gaitasunik gabeko ibilgailuetan denbora errealean posizionamendu zehatzagoa eta ikusizko informazioa ahalbidetzea, trafikoaren portaeran duten eragina monitorizatzeaz gain;\n• Portuek eta logistika-zentroek sortutako salgaien trafikoa arautzea EBko etorkizuneko 5G korridore logistikoetan, eta konektatutako eta automatizatutako kamioien etorkizuneko flota integratzea.\nOro har, 5G-LOGINNOV programak portuetako eta logistika-zentroetako eragiketak mantentzearekin lotutako berrikuntza bultzatuko du. Horretarako, merkatuko eragile berriak inplikatuko ditu, hala nola ETEak eta sortzen ari diren enpresak, eta 5G sareetan banatutako hodeiko konputazio-teknologien gero eta integrazio handiagoa aprobetxatuko du, zerbitzu mailan berrikuntza irekia gaitzen baitu logistika eta Industria 4.0 sektoreetan.\nProiektuak babestu eta lagundu egingo du, halaber, hurrengo belaunaldiko portuetako eta logistika-zentroetako sistema eragileen estandar globalak ezartzen, 5Grako gaituta, elkarreragingarritasuna, plataformaren irekiera eta eragiketen harmonizazioa bermatzeko etorkizuneko 5G logistikako mugaz gaindiko korridoreetan.\n"5G-LOGINNOV programarekin, elkarreragingarritasuna, karga-fluxuak optimizatzeko konektibitatea eta hornikuntza-katearen kudeaketa areagotzea da helburua, dauden baliabideak hobeto aprobetxatuz", nabarmendu du Eusebiu Catanak, Senior Managerrek eta ERTICOren proiektuaren koordinatzaileak. "5G-LOGINNOVek, izan ere, portuetan eta logistika-zentroetan garraio- eta trafiko-eragiketa eraginkorrak egiteko bidea erraztuko du, kontzeptu, aplikazio eta gailu berriak erabiliz, 5G teknologiekin, gauzen Internetekin (IoT), datuen analisiarekin, hurrengo belaunaldiko trafikoaren kudeaketarekin, CCAM (Mugikortasun Kooperatiboa, Konektatua eta Automatizatua) eta 5G korridore logistikoarekin bateragarriak".\nVicomtech zentroak 5G-LOGINNOV partzuergoaren barruan duen helburu nagusia bideozaintza eta bideo-analitikarako konputer vision algoritmoak garatzea izango da, baimenduta ez dagoen eremuetan gizakiaren presentzia zehazteko eta ohartarazpen-mezu automatikoak igortzeko, lesioak izateko arriskua murriztu daitezen. Sistema Esloveniako Luka Koper Port Living Laben probatuko da. Gainera, Vicomtech-ek Living Labseko berrikuntza-espezifikazioen lan-paketearen eta berrikuntzaren kudeaketaren buru izango da.\nProiektu honek 3 urte iraungo du eta 5.999.702 €-ko finantzaketa jaso du Europar Batasunaren Horizon 2020 ikerketa eta berrikuntzako programatik, 957400 zenbakiko diru-laguntzetarako hitzarmenaren arabera.


YBN NAHMIR / CORDAE / YBN ALMIGHTY JAY: YBN: THE MIXTAPE ALBUM REVIEW - ALBISTEAK\nBatez ere bere hiru kide nagusiak erakutsiz, YBN kolektiboaren lehen luze luzeak oraindik ere nor eta zer izan nahi duen zehazten duen talde baten ertzeko xarma jasotzen du.\nPlay Track Alaska -Cordae YBNBidea SoundCloud\nYBN kolektiboaren sorrerak eta gorakadak URL-to-IRL lagun gazteen beste rap talde batena, Odd Future izenekoa, dakar gogora. Azken hau 2000ko hamarkadaren amaieran sortu zen MySpace-tik, YBN-k XBox Live-n konektatu zuen duela lau urte joko kolektibo gisa. Bakoitzak bere izatezko pilotariek egindako single bikainei esker gainditu zuten ( Yonkers Tyler, Sortzailea eta Rubbin Paint off YBN Nahmir-en eskutik) arreta piztu zigun haien letra urratzaileekin eta kantagintza erakargarriekin. Bi kolektiboek oso gazte hasi zuten atea —YBNko kiderik zaharrenak apenas edateko adina duen—, hau da, (eta YBNren kasuan, oraindik ere) ozenak, lotsagabeak eta jokabide lotsagarriak jasan ditzakete. Oraindik ere, Tyler, Earl eta Hodgy nerabeekin gertatu zen bezala, YBN tripulazioak talentu eta arduragabekeriaren nahasketek bere arteari ezin arriskutsuagoa ematen diote. Orain galdera da ea errekurtso hori musika koherentziaz bideratu dezaketen.\nHorrek ekartzen gaitu YBN: Mixtape , kolektibo gisa egindako lehen bilduma. YBNk lau estatu desberdinetan banatutako 10 kidek osatzen duten arren, Mixtape zentzuzkoa da bere hiru talentu ezagunenen kreditua: Nahmir, YBN Almighty Jay eta YBN Cordae. Cordae boligrafoarekin dotoreena bezala nabarmentzen da (Odd Future konparaziotik marrazten ari bagara, bera da Earl), Nahmir eta Jay gaur egun hip-hopean nagusi diren tranpa estiloekin bat datoz. Abestiak YBN Cordaeren gaitasun lirikoa nabarmentzen dutenak dira interesgarrienak, bere banaketa introspektibo zuzena eta 808 gidatutako produkzio astunarekin parekatuz. Baina hemen agertu da gutxien, eta hori proiektuaren ahulguneak adierazten ditu. Gustuko dago YBN horrek taldearen izar potentziala ilustratzen du, baina alferrikako gonbidatuen agerpen eta betegarriak ere baditu. Mixtape izenburua irabazten du.\nAurkezpena, Nahmir-ek Jay-n egiaztatzen duenarekin hasten dena, beren jolas garaietara itzultzen da, entzungailuen bidez bizitza eztabaidatzen zutenean Grand Theft Auto V. autoak lapurtu eta lehertu zituztenean. Pianoaren akorde dramatikoak eta pultsadoreen sintetizagailu lerroa sartzen zirenean. bi raperoek kalean hastapen xumeak gogoratzen dituzten bitartean, Nahmirrek lerro zorrotzena eskaintzen zuen (lehen hautsita nengoen eta ez dakit zer sentitzen nuen / Ekaitzak nire etxea jo zuen eta ez dut sabairik izan) ) bere marmar karbonatatuan. Nahiz eta Cordae bandako jaurtigailu oparoena izan ( Negu zaharrak , J. Cole-k rapero gazteagoekin egiten duen lotsa etengabeari emandako erantzun birala beteta dago), Nahmirrek sakoneko pepitak hautseztatzeko abilezia du, bere heziketaren irudi biziak kolpe gutxitan margotzea lortzen dutenak. Bikain dago belarriko kakoak lantzen, Feel Like bakarkako pistan bezala, traketsa eta traketsa dena, bere abesbatza koruak (2-4, Kobe bezala sentitzen dudan putak) dena bere lekuan sartzen duen arte.\nJay Ahalguztiduna, berriz, nahaspilatsua eta bidelapurra da, eta horrek Cordae-ren kontrako polarra bihurtzen du, bere emaria leundua eta kalkulatua baita. On Target, proiektuko bere bakarkako hiru abestietako bat (beste 20 ibilbideetatik bitan bakarrik agertzen da), gorrotoa duen polizia batek tira egiten duen istorioa biratzeko erabiltzen du, mozkortuta dagoela deskubritzen duena. Esan zuen, 'zer tarnation', gasolina jo, auto lasterketak ari naiz, bortxatzen du. Ipuin kontalari lotsagabea da, diskoaren fanfarriarentzat erritmo aldaketa polita egiteko balio duena. Geroago, Pain Away melodikoan, proiektuaren egiazko momentu leun bakarra, Cordae eta Nahmir deitoratzen dira izarduntasunerako bidean galdu zuten errugabetasunaz. Nahmirrek bere introspekzioa emakumezkoen eta bitxien harrotasunekin uztartzen du, Cordae-k bere minarekin irudi osoa margotzen duen bitartean: nire ama negarrez ikusi nuen / Eta horrek izorratu egin ninduen buruan, mendeku sentitzen nuen.\nHemen ere ekoizpena jaurtiketa zorrotzekin eta maila baxuko munstro batekin eraikitzen da. Abestiak ia ez dira inoiz egiten Mixtape ez zaplaztekoa, egia esan, batzuetan asebetegarri pozgarria da (2 Tone Drip udaberriaren hustler ereserkian edo Porsches in the Rainy irekitzaile aldrebesean bezala), baina albumaren atzealdeko erdirantz ere nekatzen da, estropezu estropezuak gaixotasun zaporetsuak hasten direnean. Edozein arrazoi dela eta, erritmo generikoenek abestien atzeko plano gisa funtzionatu ohi dute, hala nola Wiz Khalifak lagundutako pastelaren teklatuaren doinua edo Man Down-eko baxu gehiegizkoa, hotsa ematen duen Chris Brown kakoarekin egindako urrats okerra. 2013. urtetik aurrera ospatu zen bezala. The Gucci Mane -New Drip-en ezaugarria hobea da hasiera batean, Casy gozokiak, Atlanta-ko D4L taldearen estribillo ludikoak gogora ekartzen dituzten Casio akordeak. Baina Guwopeko bertso zahar bat ia alferrik galtzen da instrumentala ez dela inoiz aldatzen eta nekagarria bihurtzen da bere lehen adreiluzko erreferentzia uzten duenerako.\nHain aurpegi fresko duen talde baten fintasun falta espero daiteke. Baina azken hiru abestien arabera, hau da, Youtuben milioika ikustaldi bildu eta YBN mapan jarri dutenak, konbentzituta zaude taldeak arrakastak sortzeko duen gaitasunaz. Bitxia bada ere, Almighty Jay-en Chopsticks da, YBNko kidea ertzetan zakarrena, oraindik konbentzigarriena dirudiena. YBN, puta, etorri mugimenduarekin, sintoniako akorde distiratsuen gainetik soinudun dronean egiten du rap. YBNk kalitate kontrola zorrozten badu, gainerako industriak ondo egingo du bere aholkuak kontuan hartzen.\ngorillaz singles bilduma 2001 2011\narmada baketsuaren ereserkia


Vyvyan Howard, errauskailuek isuri pozoien ikerlea\n2019ko abenduaren 11, asteazkena | Ordua Euskal Herrian 17:50:17\nMadrilen izan berria da Osasun Publikoaren Arriskuak eta Ingurumena nazioarteko jardunaldietan “Nanopartikulen toxikologia” azaltzen. Vyvyan Howard doktorearen lana erabakiorra izan da Irlandan Rigaskiddy herrian eraiki nahi duten errauste plantari bidea mozteko. Eguneroko bizitzan darabiltzagun kimikoen lanjerrez ohartarazten du.\nLiverpooleko unibertsitatean toxikologiako irakasle eta hiri bereko Mozart Orkestran biolontxeloa joaz –bi lanbideotan maila horretara iritsiak ba ote dira Europan dozena bat?– lasai bizi omen zen Howard doktorea, ordurako lau seme-alabaren aita... harik eta ilunabar hartan Communities against Toxics elkartearen hitzaldi batera hurbildu zen arte emaztearekin.\nHortik aurrera, kalteak, segun eta zein materialezkoa den partikula eta zein neurritakoa, 2,5 mikrometro baino gutxiagokoak baitira ultra-meheak, nanopartikula ere deituak.\nIngurumenaren eta giza osasunaren arteko loturak aztertu eta behatzen dituzten erakunde garrantzitsuetako kide da Howard. Cancer Activekoek kontatu dutenez, familia elikadura osasuntsu batekin eta etxean ahalik eta produktu kimiko gutxien erabiliz zaintzen du, lanera bizikletaz doa, eta bizitza umorez gozatzen ahalegintzen da.\nKantzerraren ikerlanei dagokienez, honen sorrerako mekanismoak argitzeko oraindik dozenaka urte beharko direla seguru dagoen arren, zenbait puntu frogatutzat dauzka. Horietako bat, askotan arriskurik gabetzat dauzkagun kimikoek nahasten dituztela gure hormonen prozesuak, estrogenoarenak eta testosteronarenak.\n- Vyvyan Howarden "Incinerator health risk 'unacceptable'" artikulua BBCren gunean.\n- Howarden perfila Ulsterreko unibertsitatearen gunean.\n- Daily Mail egunkarian "Eguzkitarako krema Alzheimerrari lotuta egon daitekeela diote adituek".\n- "Partikulen isurketa eta osasuna", Ringaskiddyko errauskailu proiektua zela eta egindako txostena.\n- "Zenbateraino dira arriskutsuak gizakiak sortutako gai kimikoak?", Howarden 5 minutuko bideoa.


Balearica (erromatar probintzia) - Wikipedia, entziklopedia askea.\nBalearica (erromatar probintzia)\nDiokleziano garaiko, 298an, Hispaniaren probintzien antolaketa, sei probintzia gehi Tingitana Hispaniarum barrutia sortzeko.\nBalearica Behe Erromatar Inperioan antolatutako erromatar probintzia izan zen; horretarako, IV. mendearen erdialdean, Konstantzio Klororen eta Konstantino II.a enperadorearen urtetan, Hispania Tarraconensis probintziatik uharteak atera zituzten. Haren maila pretorioa zen eta Hispaniaren vicariusen agindupean zegoen. Probintzia barruan Pitiusak eta Balearrak zeuden eta hiriburua Pollentia zen, egungo Pollençan. Aurretik, uharte horiek feniziarrak izan ziren.\n455an Genseriko agindupean zeuden bandaloek uharteak okupatu zituzten eta probintzia desagertu zen. Bandaloen okupazioak 534 urtea arte iraundu zuen. Ondoren uharteak Bizantziar Inperioaren eskuetan gelditu ziren.\n(Gaztelaniaz):Balear uharteen konkistaren historia PDF batean.\nBalear Uharteetako historia\nOrriaren azken aldaketa: 15 urria 2019, 11:27.


Jabier Muguruza – Irunero\nEtiketa: Jabier Muguruza\nAsier Suberbiolak Iñigo Muguruza musikariaren izena daraman ikerketa bekaren I. edizioa irabazi du. 2019ko irailean Iñigo Muguruza zendu ostean, Irungo Udalak musikari irundarraren izena eta izana gogoratzeko ikerketa beka bat sortzeko erabakia hartu zuen. Guztira, 4 proiektu aurkeztu ziren deialdira...\nOstiral honetan, Geltokiak izarretara ikuskizuna aurkeztu da, Jabier Muguruzaren azken lana, hilaren 25ean Irunen disfrutatu ahalko baita, 19:00etatik aurrera, Amaia Kultur Zentroan. Ikuskizunean, euskal artisten euskarazko klasikoen bertsioak joko ditu m...\n2015(e)ko apirilak 29 No Responses\nPresaka iritsi da Jabier Muguruza elkarrizketarako hitzordura. Atzo kazetari atzerritar batekin afaltzen egon zen, eta goizean entsegua eduki du Donostian. Abiadan etorri da autobidetik. Gaur egungo bizimoduaz kexu da: “Ni saiatzen naiz barne erritmoa eta ka...


Searching for Sugar Man - Wikipedia, entziklopedia askea.\n[[Kategoria:Malik Bendjelloul zuzendutako filmak]]\n[[Kategoria:Malik Bendjelloul idatzitako filmak]]\n[[Kategoria:Passion Pictures ekoitzitako filmak]]\n[[Kategoria:Yle ekoitzitako filmak]]\nSearching for Sugar Man Erresuma Batuan eta Suedian ekoiztutako dokumentala da. Pelikulak deskribatzen du Sixto Rodriguez musikariaren bi jarraitzaileen ahaleginak aipatutako artista estatubatuarraren bila joateko. Izan ere, 1990eko hamarkadaren amaieran Lurmutur Hiriako (Hegoafrika) Stephen 'Sugar' Segerman eta Craig Bartholomew Strydom-ek jakin nahi zuten ea musikari iparramerikarraren balizko heriotza egiazkoa zen ala ez, eta bizirik egonez gero zertan zebilen bere bizitza. Rodriguezen musika, harrigarria bada ere, AEBetan ez bezala oso ezagun bihurtu zen Hegoafrikan eta Australian 1970eko hamarkadan.\nBeste sari batzuen artean, 2012an Oscar Saria irabazi zuen. Hurrengo urtean, Malik Bendjelloul zuzendaria eta gidoigileak bere buruaz beste egin zuen.


ARGIAren 1919-2009 argiurrena — Eibar.ORG | Eibarko peoria\nHemen zaude: Hasiera / Blogak / Amatiño / ARGIAren 1919-2009 argiurrena\nARGIAren 1919-2009 argiurrena\nAmatiño 2009/01/30 00:54\nLaurogeita hamar urte, aurten, kaputxinoek “Zeruko Argia” izeneko erlijio-aldizkaria sortu zutela Iruñean. Laurogeita hamar ez dira gero artalak. Segurutik berau dugu ehundaka kilometroren bueltan astekaririk zaharrenetakoa. Nekez azaldu daiteke gero euskal kazetaritzaren historia “Zeruko Argia” aipatzeke.\nNik 1964tik 1976ran bitartean lanegin nuen Zeruko Argian. Lehenengo zortzi urteetan Eibarko berriemaile, 1972tik 1974ra “Zenbat Gara” informazio orokorreko sailean eta, azken urte t´erdian, “Bulebar Irekia” izeneko kronika politikoan. Eta, asteroko sail jakinekoez gainera, ehundaka erreportaje eta elkarrizketa. Urteak joan eta urteak etorri, berrogeita bost geroago ere lantzean behingo zutabetxoa idazten jarraitzeko aukera ematen didate oraindik ere bertan. Ia-ia kazetari-bizitza osoa beraz, sekula Argia erabat zokoratu gabe.\nPilar Iparragirre, Estepan Aldamiz-Etxebarria eta Elixabete Garmendiarekin batera ondotik etorri ziren gazteak unibertsitateari esker diren artean kazetari, Argia izan zen nere eskola. Argia astekaria eta Donostiako Okendo kaleko erredakzioan biziki maitasunez hartu ninduten Mikel Atxaga, Miren Jone Azurtza, Kaietano Ezeiza, Donato Unanue, Mikel Ugalde eta Edorta Kortadi adiskideak izan nituen maisu eta lagun. Ni neu behintzat ez nintzen gaur kazetari izango Argiak aukerarik eman izan ez balit.\nNahita ere ezin gero orduko giroa laburbildu. 1965tik 1975era bitarteko hamarkadan pasatu ginen ezer ez izatetik mundu berriaren ardatz izatera. Apartheid edo linbotik, izarren galaxiara. Dena egiteke zegoen egoeratik dena egitear sumatu genuen aukera-maukerara.\nHamarkada hartan koxkortu ziren euskal kanta berria, ikastola mugimendua, gau-eskolak, euskara batua, euskal literatura, Euskaltzaindiaren ofizialtasuna, euskal gizartearen erakundetzea eta, jakina, baita euskal kazetaritza ere, Argia bera kriseilu eta argimutil izan zelarik. Besteak beste, Argiak gizarteratu zuen euskal kazetaritza eta Argiak eragin zituen euskarazko lehen prentsaurrekoak.\nDemokraziak erakarri zituen gero egunkariak, irratiak, telebistak eta gainerakoak, baina gehienek Argiaren harrobian hasi, hazi eta hezitako kazetariez jorratu zituzten euren lehen urratsak.\nMikel Atxaga, belaunaldi osoaren aitapontekoa, eta Miren Jone Azurtza, Argia zuzendaria


Donostia Lagunkoia Hiri Plana kalera aterako da - Estrategia Donostia\nDonostia Lagunkoia Hiri Plana kalera aterako da\nOstegunean, ekainak 20, 100dik gora pertsonak hiriaren adineko pertsonekiko lagunkoitasunari buruzko jardunaldi batean parte hartuko dute. Topaketaren helburua da adinekoek beraiek planteatzea beren bizi-kalitatea hobetzeko zer behar dituzten.\nEzkerretik eskubira: Tere Barrenetxea, Antton Elosegi, Lurdes Badiola, Juan Karlos Izagirre, Juan Agesse, Kepa Korta eta Amaia Agirreolea\nGaur aurkeztu den eta Donostiako Boulevardean egingo den jardunaldia Donostia Lagunkoia Hiri Plana egiteko prozesuaren parte da. Udan bukatuko da prozesu hori eta aipatutako jardunaldia ekitaldi nagusia izango da, baita partaidetza handiena izango duena ere.\nDonostia Lagunkoia proiektua Udalak bultzatu du, Gizarte Ongizate eta Partaidetza departamentuek eta Donostiako Estrategia Bulegoak koordinatuta.\nLan-ildo horren bidez, adineko pertsonek eta haien elkarteek hiriko ekimenetan parte hartzea, inplikatzea eta «ahalduntzea» bultzatzeko hiriak duen konpromisoan beste pauso bat eman nahi izan da.\n2013aren hasieran, Donostia Lagunkoia Hiri Plana egiteko prozesua abiatu zen; Donostiako Udalak bultzatutako eta Gizarte Ongizate eta Partaidetza departamentuek eta Donostiako Estrategia Bulegoak koordinatutako proiektu bat. Dena den, Udaleko departamentu guztien konplizitatea eta elkarlana jaso behar duen zeharkako proiektu gisa planteatuta dago.\nHilabete hauetan, elkartegintza, osasun, unibertsitate, kultur eta zientzia arloko pertsonekin bilerak egin dira. Bilera horietatik sortu dira Hiri Planaren oinarri izango diren gai-arloak.\nEkainaren 20ko jardunaldiari buruzko informazio praktikoa\nDonostia Lagunkoia Hiri Planari buruzko jardunaldi nagusia ostegunean, ekainak 20, egingo da, Boulevardean (kioskoaren eta udaletxearen artean) horretarako propio jarriko den karpa batean.\nGoizeko 09:00etan hasi eta 14:00etan bukatuko da.\nHilabete hauetan Hiri Plana egiteko prozesuan parte hartu duten pertsonei egin zaie topaketa horretara joateko deia, baita udalbatzako zinegotziei, Udaleko departamentuetako teknikariei eta herritar multzo zabal bati ere. Guztira, 100 pertsona baino gehiago bertaratuko direla aurreikusten da.\nLan-dinamikaren ardatza zortzi gai-arloren inguruko hobekuntza proposamenak egitea izango da:\nHirigintza lagunkoia: atari zabaleko espazioak, plazak eta kaleak.\nEraikinak, ekipamenduak eta etxebizitzak.\nZahartze aktiboa: partaidetza, lana eta ikaskuntza.\nGizarte eta osasun zerbitzuak.\nZortzi lan arloetako bakoitzaren inguruko proposamen eta ekarpenak zortzi mahaitan landuko dira. Mahai horietan, udal teknikari, zinegotzi eta dinamizatzaile bana egongo da, herritarren ahotsa entzuteko helburuarekin.


Datuetan oinarritutako ikasketa automatikoan aurrerapenak egin dira EHUko ikerketa bati esker - Deia\nBi arazori irtenbidea bilatzeko\nDatuetan oinarritutako ikasketa automatikoan aurrerapenak egin dira EHUko ikerketa bati esker\nJonathan Ortigosak bideratu du ikerketa, eta ikasketa automatikoan oinarritzen da\ndeia.eus 09.02.2020 | 13:31\nJonathan Ortigosa UPV/EHU\nBILBO. Machine Learningean bi arazo nagusi gauzatu ohi dira: bata, etiketatze ezaguneko datu gutxi izaten direla eta bestea, mota bereko datu etiketatu asko daudela, eta beste mota batzuetakoak oso gutxi. Horiei irtenbidea bilatzen saiatu da UPV/EHUko ikerketa batek.\nJonathan Ortigosa informatika-ingeniariak UPV/EHUko Donostiako Informatika Fakultateko Konputazio Zientzia eta Adimen Artifiziala Sailean egin duen ikerketa Machine Learning edo ikasketa automatikoan oinarritzen da, zeina Adimen Artifizialaren adar ezaguna baita, eredu prediktiboen datu bidezko ikasketan oinarritzen dena batez ere. "Alor honetan aztertzen da nola eraiki ereduak, ematen zaizkien datuetatik ikasi eta iragarpenak egiteko gaitasuna izan dezaten", zehaztu du ikertzaileak. Zehazki, sailkapen automatikoa izan du ardatz bere ikerlanean: "Alor honetan saiatzen gara datu asko erabiltzen, ordenagailuak haietatik ikasteko eta automatikoki sailkapena egiteko gai izan daitezen horretarako berariaz programatu gabe", dio Ortigosak.\nIkertzailearen lanak alor horretan oso ohiko diren bi arazo izan ditu ardatz; "gaur egun komunitate zientifikoan erronka handiak dira, etengabe azaltzen baitira ikasketa automatikoari dagozkion problemetan", erantsi du. Sentiment analysis edo sentimenduen analisiarekin lotutako lan batekin hasi zen. "Produktu jakin batzuen inguruko blog batzuetako artikuluak karakterizatzeko lan bat izan zen; jakin behar genuen ea testuak objektiboak edo subjektiboak ziren, balorazio positiboak edo negatiboak zituzten, etab.", azaldu du. Baina ikertzaileek oso artikulu gutxi zeuzkaten ongi etiketatuta, ordenagailuak eredu sendoak ikas zitzan. Horregatik, "ikasketa-algoritmo berriak sortu behar izan genituen, etiketatu gabeko datu asko (Internetekoak) eta datu etiketatu gutxi erabiliko zituztenak; eta, hala, ordura arte baino emaitza hobeak lortu genituen", dio Ortigosak.\nHorren ondorioz, ikertzaileak jakin nahi izan zuen "zenbat datu etiketatu behar diren gutxienez aurrekoaren antzeko arazoak ebazteko". Hala, gaiari buruzko ikerketa teorikoa eta matematikoa egin zuen, eta aztertu zuen "zein den datu etiketatu kopuru txiki jakin baterako proposa daitekeen algoritmo erdigainbegiratu egokiena, eta zer errore eragingo lukeen". Horrekin kalkulatu zuten zein litzatekeen halako problema-motarentzat proposatzen den edozein algoritmorekin lor daitekeen errorerik txikiena, alegia, "jakin dezakegu ea datu-kopuru jakin bat nahikoa izango den ehuneko jakin bateko igartze-maila lortzeko. Orduan, proposatutako soluzioaren egokitasuna kalkula daiteke", zehaztu du.\nIkerketan landu zuen beste arazoa klase-desorekarena da: "Haurrei txakurrak eta katuak bereizten erakusten zaien bezala irakasten zaie ordenagailuei. Baina txakur asko eta katu bakar bat erakusten badizkiegu, litekeena da haien arteko aldeak ondo ez ulertzea edo okerreko ondorioak ateratzea", azaldu du Ortigosak. Nolanahi ere, ikertzaileak dionez, ikasketa automatikoan "eragin larriak izan ditzake enpresa batean ordenagailuak okerreko ondorio bat ateratzeak". Horrenbestez, metrika bat proposatu zuten neurtzeko "ereduak ikasteko erabiltzen diren datuek zer desoreka-maila duten edo datuen etiketa-motetan zer alde dagoen. Desoreka-maila hori lotuta dago erabilitako datuen arabera proposa daitekeen soluzioaren errendimenduarekin", erantsi du.\nHurrengo urratsean, zenbait metrika proposatu ziren ebaluatzeko ea desoreka-arazo baterako proposatzen den soluzio bat ona den edo ez. "Demagun 1.000 animalia ditugula, 999 txakur eta katu bat. Sortzen dugun soluzioak esaten badu animalia oro dela txakurra, % 99,9ko igartze-maila lortu dugu. Zenbakia oso ona da, baina soluzioa ez. Ebaluazio-metrika horri accuracy esaten zaio eta asko erabiltzen da Machine Learning-ean", adierazi du. Soluzio "ergelak" ematen dituzten kasu horiek baztertzeko, azterketa teoriko bat egin zuten ikerketa honetan, "gomendatu ahal izateko kasu hauetarako zer ebaluazio-metrika diren egokienak eta, hala, soluzioen ebaluazio zintzo eta erabilgarria egin ahal izateko".\nOrtigosak adierazi duenez, arazoetako bakoitzari aplikatutako ikerketaz gainera, alegia, arazoen ebazpen praktikoa bilatzeaz gainera, ikerketa teoriko bat egin du: "Matematikoki modelatu ditut bi problemak, haiek kontrolatu ahal izateko, sakon aztertzeko eta informazioa atera ahal izateko, eta, gero, hori guztia benetako arazoetarako soluzioak proposatzeko unean erabiltzeko", azaldu du ikertzaileak. "Benetako arazoak konplexuak dira, eta nahiz eta asko ari den ikertzen, jakintza teoriko handia behar da, orain dauden soluzioak baino hobeagoak proposatzen jakiteko", esanez amaitu du.\nJonathan Ortigosak (Donostia, 1985) doktore-tesia egin du ('Theoretical and Methodological Advances in Semi-supervised Learning and the Class-Imbalance Problem') Donostiako Informatika Fakultateko Konputazio Zientzia eta Adimen Artifiziala Sailean, Informatika Fakultateko katedradun, UPV/EHUko Intelligent Systems Group taldeko buru eta BCAMeko zuzendari zientifiko José A. Lozanoren eta Informatika Fakultateko irakasle Iñaki Inzaren zuzendaritzapean. Gaur egun, Gestampeko Fabrikazio Aurreratua eta Estandarizazioa saileko Analitika Aurreratua eta Adimen Artifiziala taldeko buru da Ortigosa.


Denak aske aita ezik - Ahotsak.eus\nDenak aske aita ezik\nDenak aske aita ezik Gerora aske utzi zituzten denak, aita ezik. Aita Alcázar de San Juaneko (Ciudad Real) kartzelara eraman zuten. Eta harako bidean, Ormaiztegitik pasatzerakoan, trenean agurtu ahal izan zuten. Handik gutxira itzuli zen, eta Martuteneko kartzelara eraman zuten. Laster askatu zuten.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ORM-001-026 kodeko bideoa nahi duzula aipatzea: ahotsak@ahotsak.eus\nGerora aske utzi zituzten denak, aita ezik. Aita Alcázar de San Juaneko (Ciudad Real) kartzelara eraman zuten. Eta harako bidean, Ormaiztegitik pasatzerakoan, trenean agurtu ahal izan zuten. Handik gutxira itzuli zen, eta Martuteneko kartzelara eraman zuten. Laster askatu zuten.\nGaia(k): Politika » Gerraostea eta Francoren diktadura » Gerratik itzulera , Herria, azpiegitura » Garraioak » Trenak\n- Gero libratuko zittuen. A!, atte eaman zuen, bestek libratu danak eta atte eaman zuen "al Alcazar de San Juan". Nun dao hori?\n- Kordoba, Ciudad Real-edo ez dakit nun daon.\n- Ciudad Real igual izan leike.\n- Alcazar de San Juan. Hango kartzelaa. Gure atte ez taberna batea eta ez iñokin eta ez ezerre, kartzelan euki ta gero "qué? A esto". Eta ordun zeon Donostiko Ondarretan kartzela, zeon apaize; nola esaten zaio horri?\n- Capellán. Azpeitiko euskalduna, Joxe Mari, ez dakit nola zan. Eta bueno ba. Gukin bazeuken relazioa, hautza jun da hitz eitten gendun beakin-ta hola ta. Abixoa bialdu zun: nola korreon gure atte pasatzen zala hemendio, eta nahi bagendun estaziora jun da berakin eon. Jolin, jun giñen estaziora ta leihora irten zan, hola bestekin lotuta, Guardia Zibillekin-eo lotuta eskue. Leihora irten-ta, gizajoa!, ze tripak eamango zittun harrek. Geo Alcazar de San Juan."Y porqué?", "Y por nada".\n- Eta hango kartzelara.\n- Hango kartzelara. Han ez zun denbora asko ein. Eta hure bueltatzeako ya Ondarretak ez zun funtzionatzen, zeon kartzela berrie Donostin.\n- Oraingoa, Martutenekoa?\n- Oaingoa, Martutenekoa. Osea ke probatu zittun Ondarreta, el Alcazar de San Juan eta beste hau. Horrea sartu zuen eta hor eun batzuk in zittuen da ya etxea. Hiru kartzelatan ezer ein bae.\nAzkoitiko Alaska izotz fabrikan lanean II\nGerran bapore denek egin zuten alde\nGerra garaiko bizipenak; Ibarrurira ihesi\nMaltzagako tren geltokia\nDonostiara jeneroa saltzera\nUrolako trenak eragindako istripua\nOtoio eta Kalbarioko banderak ikusterakoan ezkutatu


Hona hemen… Urru-Bilbao, Quality Shoes - Gaztenpresa\nAtsegina. Bikaina. Adjektibo horiek eta beste batzuk erabili izan dituzte gaur hizpide izango dugun Urru-Bilbao zapata-denda deskribatzeko. Bertan, harreman atsegina eta kalitate oso oneko produktua dira nagusi. Konbinazio ezin hobea oinetako onak benetan maite dituztenak konbentzitzeko. Bilboren bihotzean kokatuta dago, Colon de Larreategi kalean, eta oinetako apartak ez ezik, kalitate oso handiko poltsak ere eskaintzen dituzte.\nOinetakoen munduan urte askoan lan egin ondoren erabaki zuen jabeak denda zabaltzea. Besteak beste, zapata-marka ospetsu baten buru izan zen hamalau urtez. Eskaintza oso interesgarria da: batetik, emakumeentzako zapata-marka onenak (Pons Quintana, Sebago, Pertini, Castellano 1920, Cordwainer…); bestetik, gizonentzat, artisau erako oinetakoak, welted goodyear teknika erabiliz egindakoak. Zapatagintzan, munduan den kalitate-estandarrik handiena da. Teknika horrekin egindako zapatak erosoagoak dira, eta batez ere sendoagoak. Zapatek bizitza osoa irauten dute, barrutik eta kanpotik duten jostura bikoitzari esker. Gaztenpresaren laguntzarekin gauzatutako egitasmoan xehetasun guztiak hartu dituzte kontuan: poltsak izen eta abizenarekin pertsonaliza daitezke.\nOinetako onen eta poltsa handien bila bazabiltza bisita ezazu Facebooken duten orria, eta ikusi sasoi honetarako eskaintza. Ekiteko, zure negozioa abian jartzeko, enpresa-ideia zehaztu eta negozio-plana egiteko, hori baldintza onetan finantzatzeko eta izapide guztietan laguntzeko norbaiten bila bazabiltza, merkatuan finkatu arte zurekin egongo dena… ez bilatu gehiago. Gaztenpresa da bilatzen ari zarena, LABORAL Kutxaren gizarte-ekintzaren parte den fundazioa.\nErle Robotics aurkezten dizugu\n25 abuztua, 2015 25 abuztua, 2015 , Gure Ekintzaileak\nBazenekien munduko dronen lehen app storea Gasteizen dagoela eta Gaztenpresaren eskutik hasi zela? Txikitatik, David eta Víctor Mayoralek...\n18 abendua, 2015 12 uztaila, 2017 , Gure Ekintzaileak\nAfarikideak etxeko postre gozo eta osasungarriarekin harritu nahi al dituzu? Opari polit eta osasungarriarekin zoriondu nahi al duzu norbait?...\nPrestatu eskaera bat urratsez urrats. Enpresa Berritzaile berriak sortzea, BFACrowdfunding, partaidetzan oinarritutako finantziazioa


Haiku - Wikipedia, entziklopedia askea.\nHaikuak maiz harrietan idatzirik agertzen dira.\nHaiku jatorrian japonierazko olerki mota bat da, 5-7-5 silabako lerroetan antolatutako 17 silabak osatua. Hala eta guztiz ere, autore batzuk silaba banaketarekin oso kritikoak dira, hala nola Vicente Haya edo Jaime Lorente. Renga izeneko olerkiak haikuen oinarria dira. Haikuen idazleek deskribapen objektiboa egiten dute, baina azken helburua irakurlearengan zirrara eragitea da. Buson (XVIII. mendekoa), Kobayashi Issa eta Masaoka Shiki (XVIII-XIX. mendeetakoak) haikua landu zuten idazle nagusiak dira. Tradizioz, lerro bertikal bakar batean idazten ziren, baina beste hizkuntza batzuetara transkribiturik, hiru esaldi laburretan agertzen dira.\nMatsuo Bashōk bultzada handia eman zion XVII. mendean.\nHaikuaren funtsa "moztea" da (kiru). Hori sarritan irudikatuta dago bi irudi edo ideiaren metaketan, eta kireji bat ("hitz ebakitzailea") euren artean. Azken hori puntuazio marka modukoa da baina hitzezkoa; banaketa seinalatzen du eta bi elementuren arteko harremana zehazten du. Urtaroen erreferentzia egiten du kigoak, saijiki batek marraztutakoa.\nHaikugilerik sona tuena Matsuo Basho da (1644-1694); dizipulu asko izan zituen eta haikai deritzo hark sorturiko eskolari. Kobayashi Issa (1762-1827) ere haikugile handia izan zen; bizitza bakartia eraman zuen, ez maisu, ez dizipulu.\nJoseba Sarrionandia, Patziku Perurena, Patri Urkizu eta Juan Kruz Igerabide (“Begi-niniaren poemak”) mota horretako olerkien aitzindariak ditugu, ortodoxoak izan ez arren. Bestela, Karlos Linazasoro, Josetxo Azkona eta Josu Jimenez Maia ere (“Orbel azpiko haikuak” eta “Gerezi denborako haikuak”) nabariak dira. Halaber, “Maiatz” argitaletxeak ateratako “Haiku kaiku” liburua aipatzekoa da.\nEuskal tradizioko kopla zaharrak badu antzekotasunik haikuarekin, batik bat izadiaren irudi estilizatuak adierazi eta barne egoerarekin lotze horretan, Bereterretxeren khantoria hasten den esaldietan:\n« Haltzak ez du bihotzik ez gaztanberak hezurrik. Ez nian uste erraiten ziela Aitonen-semek gezurrik... »\nKoplaren lehen zati horrek haiku baten tankera handia du, izadiko irudiak balia tzen baititu, barne faltsukeria adierazteko.\n↑ Lorente, Jaime. Shasei.Introducción al haiku, Toledo, Lastura y Juglar, Colección "Punto de Mira", 2018. ISBN 978-84-948512-9-2 Haya Segovia, Vicente, Aware, Barcelona, Kairós, 2013. ISBN 978-84-9988-245-1\n↑ “Sentsazioak transmititzen ditu haikuak, ez sentimenduak” Josu Jimenez Maia (‘Berria’)\n↑ «haiku - Literatura Terminoen Hiztegia» www.euskaltzaindia.eus (Noiz kontsultatua: 2022-02-23).\nHaiku lehiaketa euskaraz (Erandio).\nOrriaren azken aldaketa: 23 otsaila 2022, 19:37.


Nola eguneratu Nexus 7 eta Google Nexus Android 6.0 Marshmallow | bertsiora Androidea\nCristina Torres leku-irudia | | Tutoretzak, Android bertsioak\nOfizialki agertu aurretik Android 6.0 Marshmallow Asko hitz egin zen Google gamako terminal zaharrenen eguneratzeei buruz. Izan ere, erabiltzaile askok zerura oihukatu zuten irakurri zutenean posible zela bilatzaileak ez zien uzten Android sistema eragilearen berrienaz gozatzea. Azken finean, robotaren sistema eragilearen oinarria Apple-k eskaintzen duenarekin alderatuta guztiz desberdina da, telefono zaharragoak zaharkituta egotea ohikoa den enpresa. Hala ere, azkenean erabiltzaileek zurrumurruez beteriko bataila irabazi zuten eta orain posible da Nexus 4 eguneratzea.\nBaina, zer esan, atzean utzi dituzten eta dagoeneko badituzten beste terminal batzuekin 24 hilabete baino gehiago orokorrean onartzen duzu? Beno, kasu honetan, hain zuzen ere, Android enpresako kide izateak abantaila batzuk ditu. Egia esan, Nexus 7 tableta edo Galaxy Nexus telefonoetako bat baduzu, komunitateari esker Android 6.0 Marshmallow ere gozatu dezakezu.\nEguneratu Nexus 7 eta Galaxy Nexus\nZure terminal bat bada 7ko 2012. Nexus, lotura hau AOSP sukurtsaleko Android Marshmallow ROM bat aurki dezakezu, Google-ren ofizialean oinarrituta eta zure tableta azken Android-ekin adina izan arren ere nola jaurti dezakeen jakiteko. Jakina, kontuan izan behar duzu tabletan bertsio honekin egindako probek zenbait akats ematen dituztela, batez ere GApp-ekin zerikusia dutenak, eta GPU eta GPS kontrolatzaileen funtzionamendu okerra. Hori guztia gorabehera, eguneratuta egon nahi baduzu, deskargatu Android 6.0 Marshmallow orain.\nBestetik, hauetako bat baduzu Samsungek egindako Google telefonoak, orduan Ziyan garatzaileak egindako garapena kontuan hartu beharko zenuke eta bertatik deskarga daiteke esteka honetan. Kasu honetan, jakin behar duzu bertsio honetan dauden akatsak oso txikiak direla, eta batez ere bideo kamerari eta NFC konexioei dagokienez detektatu direla. Gainerakoan, gauzak nahiko ondo doazela ematen duen arren, eguneroko erabilerarako instalazioa ez da gomendagarria abio-lasterrak eta ustekabeko berrabiarazpenak gerta daitezkeelako. Hori dela eta, instalazio bakarra kontuan hartu beharko zenuke ondorengo bertsioetan hobetzen dena probatzeko.\nNolanahi ere, informazio horren guztiaren garrantziaz, gozatu ahal izateko estekez gain Android 6.0 Marshmallow Jakitea da modu batean edo bestean etxean oraindik izan ditzakezun terminaletan eguneraketez gozatzeko aukera izango duzula, baina egungoa bezalako merkatu batean zaharkituta egongo liratekeela. Gogoan izan, urtean telefono bat merkaturatzearekin ia ezinezkoa dela diru asko inbertitu gabe egunean egotea ahalbidetzen duen terminalik. Beraz, gutxienez, Android-en kasuan, ziurtatu dezakezu eguneratzeak beste sistema eragileetan baino probabilitate handiagoekin iritsiko direla. Sistema irekiak nolabaiteko erabilera izan behar zuen eta garapenarekin kezkatuta zegoen komunitate oso bat edukitzea, ezta?\nArtikuluaren bide osoa: Androidea » Tutoretzak » Android bertsioak » Nola eguneratu Nexus 7 eta Google Nexus Android 6.0 Marshmallow-era\nMinecraft: Story Mode, Notch-ek sortutako bideojoko mitikoaren atzeko planoa errealitate bat da


Urriaren 14an hasiko dira Ilunpetan taldearen argazki ikastaroak - Oñati - Goiena.eus\nUrriaren 14an hasiko dira Ilunpetan taldearen argazki ikastaroak\nOihana Elortza 2014-10-02 09:59\nIlunpetan argazkilari taldeak bi ikastaro antolatu ditu ikasturte berrirako. Argazkilaritza Hastapena izeneko ikastaroaz gain, Argazkilaritzan Sakontzen izenekoa ere antolatu du. Bigarren hori, gainera, lehen aldiz.\nArgazkilaritza Hastapena ikastaroa betiko formatuan eskainiko da: ordu eta erdiko hamar saio izango dira, urriaren 14an hasita. Martitzenetan izango dira eskolak, 18:00etatik 19:30era. Prezioa da, 60 euro.\nArgazkilaritzan Sakontzen ikastaroa, berriz, aurten eskainiko dute lehenengo aldiz. Aurretik hastapen ikastaroa eginda dutenentzat edo argazkilaritzaren oinarrizko teknikak menperatzen dituztenei zuzenduta dago. Ikasturte osoko iraupena izango du ikastaro horrek eta hiru hiletan banatutako monografikoetan oinarrituko da; Paisaia, erretratua eta argazkigintza dokumentala landuko dira. Ikastaro hori ere urriaren 14an hasiko da eta astean behin izango dira saioak, 19.30etik 21:00etara. Prezioa da 60 euro hiru hileko.\nBatean edo bestean Izena emateko epea urriaren 12an bukatzen da eta interesa duenak helbide honetara idatzita eman dezake izena: ilunpetanABILDUAgmail.com.